Милиция сафтарын тулыландырырға теләүселәргә ашығырға кәрәк: эске эштәр органдарында хеҙмәт итеү өсөн лайыҡлы кандидаттар һайлау башланды ла инде. Эске эштәр министрлығы системаһындағы, башлыса Рәсәй Эске эштәр министрлығының Өфө юридик институтына уҡырға инеү шарттары менән БР Эске эштәр министрлығы Кадрҙар идаралығының профессиональ\nәҙерлек бүлеге начальнигы урынбаҫары Владимир Рассказов таныштыра.\nӨфө юридик институтының көндөҙгө бүлегенә 25 йәштән дә өлкән булмаған, белеме 11 кластан да кәм булмағандар уҡырға инә ала. Институтта юғары һәм урта махсус белемле кадрҙар әҙерләнә.\nБашта йәшәгән адрес буйынса милиция бүлегенә мөрәжәғәт\nитергә кәрәк буласаҡ. Тейешле белешмә һәм характеристикалар\nнигеҙендә унан рекомендация алғандан һуң, документтар менә н институтҡа килергә лә була. Хәйер, унда тәүҙә юғары уҡыу йорто абитуриенты булыу хоҡуғы өсөн бер аҙ көрәшергә тура киләсәк: ентекле медкомиссия үтергә һәм үҙеңдең физик хәлеңде күрһәтергә ( йүгереү, һикереү һәм башҡа нормативтар) кәрәк. Практика күрһәтеүенсә, нәҡ медицина тикшереүе һәм физик әҙерлек ваҡытында күптәр төшөп ҡала. Әйткәндәй, быйылдан башлап һынау тотоусылар өс километрға йүгерә, буласаҡ милиционер өсөн бер километр аҙыраҡ, тип иҫәпләйҙәр милицияла.\nБыл һынауҙарҙы үтә алһағыҙ, июль - август айҙарында үтәсә к имтихандарға әҙерләнегеҙ. Юғары белем алырға теләүселәр өсөн\nбыл урыҫ теле һәм әҙәбиәте, Рәсәй тарихы һәм йәмғиәтте өйрәнеү фәндәренә ҡағыла. Урта профессиональ белемгә дәғүә итеүселәр урыҫ теле һәм тарихтан һынау тота.\nХәҙер льгота буйынса уҡырға инеү тураһында. Алтын һәм көмөш миҙал эйәләре, шулай уҡ ҡыҙыл дипломға хужа булыусылар комиссия билдәләгән бер имтиханды тапшыра һәм физик әҙерлеген күрһәтә. Барыһы ла "бик яҡшыға" баһаланһа, улар шунда уҡ уҡырға алына. Баһа түбәнерәк икән, ҡалған имтихандарҙы ла тапшырырға тура киләсәк.Чечня һәм Төньяҡ\nКавказдың ҡораллы конфликт зонаһына ингән башҡа территорияларында булған хәрби хеҙмәткәрҙәр Өфө юридик институтына имтиханһыҙ инә ала, әммә бер шарт бар - улар сәләмәтлеге буйынса тап килергә тейеш. Эш стажы алты айҙан\nкәм булмаған эшләүсе милиция хеҙмәткәрҙәре, запастағылар ( эштән бушатылыуҙан һуң өс йыл дауамында), тома етемдәр, хеҙмәт урынында һәләк булған йәки йәрәхәт алған эске эштәр\nбүлеге хеҙмәткәрҙәренең балалары, шулай уҡ Рәсәй Эске эштәр министрлығының Яңы Черкассы училищеһы сығарылыусылары институтҡа конкурстан тыш алына. Өфө\nюридик институтының ситтән тороп уҡыу бүлегенә бары тик 35\nйәшкә тиклемге эшләүсе милиция хеҙмәткәрҙәре дәғүә итә ала.\nЙыл һайын Өфө юридик институтының көндөҙгө бүлегенә 300 -\n350 курсант уҡырға алына. Конкурс ғәҙәттә бер урынға ике - өс кеше тәшкил итә. Курсанттар араһында ҡыҙҙар 10 процент тирәһе:\n- Был милицияла эшләүҙең үҙенсәлеге һәм йәшәү шарттарына бәйле, - ти Владимир Рассказов. - Курсанттар казармаларҙа йәшәй, ҡаты режим һаҡланыла. Ҡатын - ҡыҙҙар өсөн беҙҙең айырым бина юҡ, шуға күрә төнгөлөккә улар ҡайтып китә.\nУҡыу ваҡытына курсанттар стипендия йәки дәрәжәһе буйынса оклад, бушлай кейем менән тәьмин ителә, ашатыу ойошторола.\nЙәйен уларға ике яҡҡа түләүһеҙ билет менән 30 көнлөк отпуск бирелә. Ҡышҡы каникулдар 14 көн дауам итә.\nУҡыуҙы тамамлаған курсанттарға дәрәжә, диплом һәм түшкә тағыла торған билдә бирелә.\n- Өфө юридик институты сығарылыусылары эске эштәр органдарында биш йыл эшләргә тейешлеген оноторға ярамай, йәғни беҙҙә эшкә урынлашыу йөҙ процент гарантиялана, - тип билдәләне Владимир Рассказов. - Ғөмүмән, милицияла хеҙмәт итергә хыялланыусылар үҙҙәренә ни тиклем ауыр юл һайлауын аңларға тейеш. Өҫтәүенә Эске эштәр министрлығы ведомство учреждениеларында алынған белем үҙенсәлекле, уның менән гражданлыҡ вазифаһына, әйтәйек, берәй юридик фирмаға эшкә\nШулай уҡ Эске эштәр министрлығы эске ғәскәрҙәрҙе\nкомплектлау меән шөғөләнә. Талаптар шул уҡ, бары тик рекомендация артынан йәшәгән урының буйынса беренсе майға ти клем хәрби комиссариатҡа мөрәжәғәт итергә кәрәк.\nРФ Эске эштәр министрлығының Өфө юридик институтына уҡырға инеү ғаризалары 10 июнгә тиклем ҡабул ителә.\nБарлыҡ һорауҙар менән 79 - 37 -- 48, 79 - 40 - 66 телефон дары буйынса БР Эске эштәр министрлығының Кадрҙар идаралығын а мөрәжәғәт итергә мөмкин.


«Киске Өфө» гәзитенең сайты - СУПЕРМАРКЕТТАР БЫУЫНЫ - 2017 - Мәҡәләләр\nТормош шундай уңайлы бөгөн. Ашайым тиһәң - аҙығы, кейәм тиһәң - кейеме бар, йөрөйөм тиһәң - дүрт ҡиблаға юл асыҡ. Әлеге шул аҡсаң ғына булһын. Һәм ана шул аҡсаны булдырыу өсөн тырыша ла инде һәр кем.\nУйлап ҡараһаң, йәмғиәттә төрлө төркөмдәр көн итә. Уларҙың бер өлөшө (һәм ярайһы ҙур өлөшө) килемде мейе эшмәкәрлеге аша таба һәм шул сәбәпле көнкүрештең ҡайһы бер донъяуи мәсьәләренән бөтөнләй ситтә тора. Тик уларға ла ашарға, кейенергә кәрәк һәм улар был осраҡта ҡайҙа мөрәжәғәт итә инде? Дөрөҫ, супермаркеттарға, гипермаркеттарға, мегамаркеттарға, йәғни ҙур сауҙа үҙәктәренә. Мәҫәлән, һин иртәнге һигеҙҙән киске һигеҙгә тиклем эштә ултырған кеше икән, эш аҙағында мотлаҡ сауҙа үҙәгенә инәһең. Баҙарға бара алмайһың бит инде! Итте - ит баҙарынан, йәшелсәне - йәшелсә баҙарынан, химия кәрәк-яраҡтарын шуға тәғәйен магазиндарҙан ҡарап йөрөргә артыҡ көнөң бармы? Бына бөтөн ошо уңайһыҙлыҡтарҙан оло бер уңайлылыҡ яһаған да инде беҙгә супермаркеттар. Унда һиңә ит киҫәктәре кәрәгенә ҡарап самаларлыҡ ҡына итеп бүлгеләп, уңайлы ҡумталарға һалынған, тышына хаҡтары ла яҙып ҡуйылған. Билмән, кәтлит кеүек ярымфабрикаттарҙың йөҙ төрлөһө бар. Унан ҡала, йәшелсәнең ниндәйе генә юҡ: әллә ҡайҙағы Гавай утрауҙарының күҙ яуын алырҙай сағыу үҫемлектәренә тиклем өҙөп кенә туңдырылған. Йыл әйләнәһенә еләге лә, ҡыяры ла, ҡарбузы ла бар. Ә инде һөт, икмәк, салат йәки бешкән аҙыҡтар хаҡында әйтеп тә тораһы түгел. Бешкән, ҡурылған, иҙелгән картуфҡа тиклем бар. Йәки борщ бешереү өсөн бер һауытҡа кәбеҫтәһе, кишере һәм башҡаһы турап әҙерләнгән. Йәки бешкән туҡмас, бишбармаҡ аштары порциялап банкаларға ултыртылған. Шунан ниңә балалар һинең оҙон көн бишбармаҡ йәйеп ҡырҡҡаныңа аптырамаһын инде. "Ниңә ыҙалайһың? Һатып алыу осһоҙораҡҡа төшә бит", - тип, улар һиңә он, йомортҡа хаҡын һәм шуға ял көнөңдөң яртыһын ҡушып һанап та күрһәтә. Уйлап ҡараһаң, ысынлап та осһоҙораҡҡа төшә. Күп нәмә шулай. Кәтлит эшләү ҙә, салат яһау ҙа, башҡаһы ла. Тик... Бына ошо "тик"тең эсендә тотош бер тереклек мәктәбе ята. Тик әлеге быуын уны аңларлыҡ хәлдә микән?\nМәҫәлән, башбармаҡты һатып та ала алам, әммә уны эшләү яйын белеүем, шул эшкә баларымды ла ҡатнаштырыуым - үҙе бер тәрбиәүи сара. Бындай ҡатын-ҡыҙ мәшәҡәте артында мотлаҡ ниндәйҙер йылы, яғымлы ғына һөйләшеүҙәр алып барыла. Сөнки күмәкләп аш-һыу әҙерләү барышының психологияһы үҙе үк идиллияға, берҙәмлеккә, теләктәшлеккә этәрә. Шулай уҡ бер миҫал: бер туғаным итте баҙарҙан һатып ала алыу йәки һуйып алып килеүгә заказ ғына биреү урынына, ауылға барып, үҙе һуйып алып ҡайта. Был эшкә улын да эйәртә. Улы ла был хаҡта бик фәһемле һөйләй: "Киләсәктә башҡорт балаһы мал һуйыуҙы ла белмәйәсәк бит, баҙарҙа ит бөтһә, ул нимә - астан үләме?" - тип ебәрә. Дөрөҫ әйтә. Бөгөнгө уңайлыҡтар, бигерәк тә супермаркеттар быуаты беҙҙе бөтөнләй булдыҡһыҙ һәм тормошҡа яраҡһыҙ итеп бара. Иртәгә шул уңайлыҡтар булмаһын әле, ярай, быныһы артығыраҡ булды, тағы ла бер егерме-утыҙ йылдан тип алайыҡ. Ҡапыл супермаркеттар юҡҡа сыҡты, ти. Халыҡ ысынлап та тереклек сығанаҡтарын белмәйәсәк бит.\nКүршеләрем - йәш ғаилә, бәпестәрен махсус балалар аҙыҡтары менән туҡландырып, памперста ғына көтә. Ҡатынҡай балаға бутҡа бешерә лә, ит йәки йәшелсәнән пюре яһай ҙа алмай. Хатта ябай ғына итеп сәйнәп ҡаптырыуҙы ла белмәй. Сабыйҙы йүргәкләмәйҙәр, йүргәк йыумайҙар, ул йәше тулып килгәндә лә бәҙрәф тәртиптәренә өйрәтелмәгән - памперста тик йөрөй. Сөнки ата-әсәгә лә уны, йәғни тереклек итеү тәртибен берәү ҙә өйрәтмәгән, сөнки барыһы ла магазинда бар. Байрамдарҙа йыуаса, майикмәк йәки сәк-сәк бешереп, күршеләр менән бүлешкәндә, улар бөтөн был аҙыҡты ла "мәмәйкә" тип атай. Һе - мәмәйкә... Көлөр ҙә инең, әгәр шул ҡәҙәр эс бошмаһа.\nӘлбиттә, һәр эштең үҙ оҫтаһы бар, махсус өлкәләр эшләй, тип әйтеүселәр ҙә булыр. Шулай ҙа тереклек итеүҙең иң ябай ысулдарын ғына кеше белергә тейеш һәм был "тейеш"тәр ата-әсә тарафынан һалынырға тейеш. Хайуан да бит балаһын йәшәү сифаттарына эйә булырлыҡ кимәлгә еткереп айыра. Ҡош та себешен бөтөн ҡош алымдарына өйрәтеп осора. Бары кеше генә, донъяһы нанотехнологиялар дәүеренә ингән һайын, булдыҡһыҙлана бара. Йәғни, ул үҙен-үҙе юҡҡа сығарыуға әҙерләнә. Бынан тағы ла бер-ике быуын алдағылар икмәк менән картуфтың ерҙә үҫеүен дә, керҙе ҡул менән йыуырға мөмкинлекте, үҙаллы бешереп ашау мөмкинлеген белмәҫкә лә мөмкин. Уларҙы әлегә супермаркеттар, KFC-лар, макдоналдстар туйҙыра. Улар шул супермаркеттар аҙығына мохтаж булып, көнө-төнө эшләй ҙә эшләй, эшләй ҙә эшләй. Әллә ниндәй сәйәсәттәрҙе хәл итә, проекттар үҙләштерә, программалар үтәй, күп нәмәне компьютер уйлай, һанай, яуап бирә. Ысынлап та үҙ башы менән уйлап, ижади фекерләй, аңын үҫтереүгә ҡулайлаштырғандар бик һирәк. Тотош быуын йәмғиәте супермаркеттар тирәләй хәрәкәт иткән роботтар отрядына, роботтар планетаһына әйләнеп барғандай...\nӘ бит был үҙенә күрә масса менән идара итеү алымы ла. Халыҡты мөмкин тиклем булдыҡһыҙ һәм мохтажыраҡ итеүҙең бер юлы. Ер эшкәртеп, унда сәсеп, уны эш итеп, һатып, кәсеп итеп, йүнселлек күрһәтеп йәшәү өсөн үҙаллы уйлай һәм эш итә белеү кәрәк бит. Юҡ, идара итеүсе системаға ундайҙар кәрәкмәй, ундайҙар менән "уйнап" булмай, уға артыҡ уйлауға мохтаж булмаған, алдына һалынғанды ғына алып китә белгәндәр кәрәк. Эшләгән һәм биргәнде ашаған, эшләгән һәм ашаған ғыналар. Һәм шулай итә лә супермаркеттар быуыны...\nЯҙылған: 29.12.17 | Ҡаралған: 390


08.03.2011 Донъя яңылыҡтары\nРәсәй Федерацияһы Хөкүмәте Премьер-министры Владимир Путин ҡатнашлығында үткән хәйриә концерты тирәһендә тыуған ығы-зығы дауам итә.\nБыл концерт былтыр декабрь айында уҡ үткәйне. Уны ойоштороусылар, концерттан килгән аҡса ауырыу балаларҙы дауалауға китәсәк, тип белдерҙе һәм билеттарҙы «ат хаҡы»на һатты. Сараға саҡырылған ҡунаҡтар араһында Голливуд «йондоҙҙары», билдәле эшҡыуарҙар, исемдәре донъяға билдәле шәхестәр булды.\nӘле концертта йыйылған миллионлаған һум аҡсаның осона сыға алмайҙар.\nРәсәйҙе Афғанстан ағыулай\nРәсәй халҡы Афғанстандан сығарылған наркотиктарҙың төп ҡулланыусыһы булып тора.\nБыл хаҡта Америка ҡушма Штаттарының Дәүләт департаменты хәбәр иткән. Ә инде наркотиктарҙы Азиянан Европаға сығарыу өсөн Грузия транзит ил булып тора.\nДәүләт департаментының доклады буйынса, наркотиктар таралыуы һәм коррупция – Рәсәй өсөн мөһим проблема. Уларҙың мәғлүмәттәре буйынса, беҙҙең ил халҡы йылына 70 тонна наркотик ҡуллана. Ә инде наркомандарҙың һаны 1,6 миллион кешегә еткән. Был – дөйөм халыҡтың 1,3 проценты.\nАлтын түгел, бриллиант хаҡы\nЛивиялағы проблемалар арҡаһында донъя баҙарында нефткә хаҡ артты.\nБилдәле булыуынса, был ил «ҡара алтын»ды экспортлау буйынса донъяла лидерҙар рәтендә тора.\nЛивия провинцияларында 15 февралдән протест акциялары бара. Урындағы халыҡ Муамар Каддафиҙың властан китеүен талап итә. Каддафи иле менән 40 йыл идара иткән.\nЛивиялағы хәлдәрҙе ығы-зығы тип атау ғына аҙ. Унда хәүефһеҙлек хеҙмәте һәм сит илдән килеп ялланған һалдаттар тарафынан баш күтәргән алты меңгә яҡын кеше үлтерелгән.\nБәхетлеләргә – фатир\nҡытай үҙенең ҡыҙыҡ ҡына ҡарарҙары менән донъя халҡын аптыратыуын дауам итә.\nӘле был илдә өс кешенән торған ғаиләләргә фатир бирергә булғандар. Бөтәһе 10 миллион фатир бар. Ә уны алыу өсөн, ғаиләңдә өс кеше генә булыуҙан тыш, тағы ла шарттар ҡуйылған – ғаиләгә килгән килем айына 500 долларҙан да артмаһын, һаулығың насар булһын. Ә инде өсөнсө шарт бөтөнләй аңлашылып бөтмәгәндәр иҫәбенән – һин бәхетле, уңышлы кеше булырға тейешһең! Сөнки фатирҙар бөтә кешегә лә етмәй. Бәхетлеләрҙе нисек һайлап алаларҙыр – аңлашылмай.


Башҡортостан юбилейға әҙерләнә\nТөбәктең 100 йыллығына йөҙҙән ашыу объект төҙөлә Рөстәм ХӘМИТОВ, Башҡортостан Республикаһы Башлығы:— Башҡортостан — Рәсәй Федерацияһы составындағы тәүге республика, йәғни беренселәрҙән булып әлеге статусҡа эйә булыусы төбәк.\n11 октябрҙә Башҡортостан Республикаһы көнө билдәләнә. Йылдан-йыл беҙ был датаны ҙурыраҡ ҡаҙаныштар менән ҡаршылайбыҙ һәм оло юбилейға — 2019 йылда билдәләнәсәк республиканың йөҙ йыллығына яҡынлашабыҙ. Бөгөнгө яҙмаларыбыҙ ошо түңәрәк датаға ҡарата башҡарылған һәм башҡарыласаҡ эштәр тураһында.\nХалыҡҡа кәрәкле объекттар\n2016 йылда, Рәсәй Президенты Владимир Путин Башҡортостан Республикаһының барлыҡҡа килеүенә 100 йыл тулыуҙы билдәләү тураһында Указға ҡул ҡуйыу менән, төбәгебеҙҙә ҙур әҙерлек эштәре башланды. «100 йыллыҡҡа — 100 объект» тип аталған проект булдырылды. Һәр район һәм ҡала үҙ тәҡдимен еткергән. Бихисап коллектив мөрәжәғәттәр ҡабул ителгән. Республика Башлығы Рөстәм Хәмитов әйтеүенсә, исемлеккә иң кәрәкле, әһәмиәтле проекттар ғына индерелгән. Тәү сиратта халыҡтың теләге, был объекттарға урындарҙағы ихтыяж иҫәпкә алынған.\nЮбилей төҙөлөштәре исемлегенә М. Ғафури исемендәге Башҡорт дәүләт академия драма театрын капиталь ремонтлау, Республика онкодиспансерының палата корпусы, «Рәсәй — минең тарихым» тарихи паркы, халыҡ-ара «Өфө» аэропортының яңы терминалы, бер нисә балалар поликлиникаһы, яңы күперҙәр, үткәүелдәр, шулай уҡ балалар баҡсалары, мәктәптәр, мәҙәниәт йорттары, бассейндар төҙөү һәм башҡалар — йәмғеһе 106 объект ингән.\nМәҫәлән, Дүртөйлө районында балалар һауыҡтырыу лагерының йоҡо корпусы һәм балалар поликлиникаһы төҙөлгән. Былтыр Яңауыл ҡалаһында һәм Тәтешле ауылында 150 урынға иҫәпләнгән балалар баҡсалары ҡалҡып сыҡҡан, һөҙөмтәлә сират һиҙелерлек кәмегән. Быйыл тамамланасаҡ иң ҙур «юбилей төҙөлөштәре» — Стәрлетамаҡта 1225 урынлыҡ һәм Баҡалы ауылында 825 урынлыҡ яңы мәктәптәр. Межгорьела реконструкциянан һуң спорт комплексы үҙ ишектәрен асҡан, шулай уҡ бында бассейн һәм саңғы-роллер трассаһы төҙөләсәк. Туймазыла боҙ һарайының икенсе сираты сафҡа индерелгән. Хәҙер был мөһабәт спорт комплексында йәш спортсыларҙы әҙерләү менән бер рәттән төбәк-ара һәм федераль кимәлдәге ярыштар уҙғарыу мөмкин буласаҡ.\nҺуңғы мәғлүмәттәргә ярашлы, 100 объекттың 20-һе сафҡа индерелгән. Улар араһында — Бүздәк, Красноусол, Дәүләкән, Үрге Тәтешле, Яңауылдағы балалар баҡсалары бар. Өфө районының Нуғай ҡасабаһындағы мәктәптең беренсе сираты төҙөп тапшырылды. Нуриман районының Иҫке Күл ауылында клуб, китапхана һәм фельдшер-акушерлыҡ пунктын үҙ эсенә алған социаль-мәҙәни үҙәк ҡалҡып сыҡты.\nӘләге ваҡытта 50-ләп объектта эштәр дауам итә. Башҡортостан Башлығы Рөстәм Хәмитов иң мөһим төҙөлөштәргә вице-премьерҙарҙы, Хөкүмәт ағзаларын беркетеп, уларҙағы эш барышын даими контролдә тотоу, объекттарҙы ваҡытында тапшырыу бурысын ҡуйҙы.\nШуны ла билдәләп үтергә кәрәк: юбилей йылында республикала Йәйге Халыҡ-ара балалар уйындары үтәсәк, ә 2020 йылда тағы ла бер ҙур халыҡ-ара сара — Бөтә донъя фольклориадаһы көтә. Унда баш ҡала майҙансыҡтары ғына түгел, бөтә район һәм ҡалаларҙың мәҙәниәт усаҡтары йәлеп ителәсәк. Республиканың Мәҙәниәт министрлығы мәғлүмәттәренә ярашлы, әлеге ваҡиға алдынан урындарҙа дүрт мең мәҙәниәт йорто төҙөкләндереләсәк. Финанслау күләме 1,5 млрд һум тәшкил итәсәк тип күҙаллана. Быйыл Мишкә районындағы Мари мәҙәни үҙәге, Ағиҙел ҡалаһы мәҙәниәт йорто һәм Стәрлетамаҡ мәҙәниәт һәм сәнғәт колледжы капиталь ремонт кисерәсәк. Шулай уҡ Асҡын, Благовещен, Дүртөйлө, Миәкә һәм Йылайыр райондары мәҙәниәт йорттарының ғаризалары ҡаралыу өҫтөндә.\nКонкурстар һәм акциялар\n2019 йылда, республиканың бер быуатлыҡ юбилейынан тыш, Башҡортостандың халыҡ шағиры Мостай Кәримдең тыуыуына 100 йыл тулыуҙы ла билдәләйәсәкбеҙ. Ошо айҡанлы «Йәшлек» гәзите Зәйнәб Биишева исемендәге Башҡортостан «Китап» нәшриәте менән берлектә ирекле темаға әҙәби конкурс ойошторҙо. Иң яҡшы хикәйәләр гәзиттә донъя күреп барасаҡ, ә танылған әҙиптәрҙән һәм редакция хеҙмәткәрҙәренән торған абруйлы баһалама комиссияһы улар араһынан бер еңеүсене билдәләйәсәк. Төп бүләк — 50 мең һум аҡса, тағы ла дүрт дәртләндереү призы булдырылған.\nРеспубликаның дәүләт архив хеҙмәте лә бер быуатлыҡ юбилейын ҡаршыларға әҙерләнә. Башҡортостан Республикаһының Архив эштәре буйынса идаралығы менән БР Милли архивы «Башҡортостандың фото йылъяҙмаһын бергәләп булдырайыҡ!» тип аталған акция иғлан итте.\nБР Милли архивы директоры урынбаҫары Гөлнара Кәлимуллина әйтеүенсә, республика халҡы иҫтәлекле фотоһүрәттәрҙе даими һаҡлауға тапшыра ала. Улар кәрәкһеҙ «йөк» булып ятмаясаҡ, онотолмаясаҡ. Архив фотоларының төп нөсхәләре төрлө тематик күргәҙмәләрҙә ҡатнаша, күсермәләре менән архивҡа мөрәжәғәт итеүселәр, уҡыу залында шөғөлләнеүселәр файҙалана. Республиканың 100 йыллығына бәйле фотоһүрәттәр тематик йыйынтыҡҡа индереләсәк.\nБөтә фотоһүрәттәргә аңлатма яҙыу мотлаҡ, унда ваҡиғаның исемен, ваҡытын, кемдәр төшөүен (исем-шәрифтәрен) күрһәтергә кәрәк.\n«Башҡортостандың фото йылъяҙмаһын бергәләп булдырайыҡ!» акцияһына фотоһүрәттәр быйылғы йылдың 15 декабренә тиклем ҡабул ителә. Төп нөсхәләрҙе түбәндәге адресҡа алып килергә: Өфө ҡалаһы, К. Маркс урамы, 4-се йорт, БР Милли архивы, 10-сы бүлмә. Сканер аша үткәрелгән күсермә-ләрҙе электрон почтаға ебәрергә: cgiarb@yandex.ru\n«Беренсе республика» тарихи тулы метражлы нәфис фильмы экрандарға сығырға әҙер булып килә. Фильм 2019 йылдың яҙында экрандарға сығасаҡ.\nШулай итеп, киләһе йыл бөтә Баш-ҡортостан өсөн әһәмиәтле буласаҡ. Республиканың барлыҡҡа килеүенә, Мос-тай Кәримдең тыуыуына 100 йыл ту- лыуҙан тыш, Мәжит Ғафури исемендәге Башҡорт дәүләт академия драма театры — 100 йыллыҡ, Фәйзи Ғәскәров исемендәге дәүләт академия халыҡ бейеүҙәре ансамбле 80 йыллыҡ юбилейын билдәләйәсәк.\nБР Башлығы Рөстәм Хәмитовтың тәҡдименә ярашлы, театр коллективы һәм бейеүселәребеҙ республика һәм Рәсәй ҡалалары буйлап ҙур гастроль турҙарына юлланасаҡ.\nШулай уҡ Рәсәй төбәктәре, мәҫәлән, Санкт-Петербург ҡалаһы һәм Вологда өлкәһе ҡатнашлығында байрам саралары уҙғарыу ҙа күҙаллана.\n— Республикабыҙ бер быуатлыҡ юбилейын ҡаршыларға әүҙем әҙерләнә... Ҙур мәҙәни, ижтимағи саралар үтәсәк. Республика парламенты ла был эштәрҙән ситтә ҡала алмай. Беҙ әҙерләгән тәҡдимдәр байрам сараһының республика планына инде. Бынан тыш, айырым план да эшләнек. Уны тормошҡа ашырыуҙа депутаттар ғына түгел, секретариат хеҙмәткәрҙәре, Йәштәр йәмәғәт палатаһы ағзалары ҡатнаша. Беҙ рәсмилектән ҡасырға, йәғни ҡыҙыҡлы, фәһемле, үҙенсәлекле сараларҙан торған план эшләргә тырыштыҡ. Улар мәктәп уҡыусыларында, студенттарҙа, киң йәмәғәтселектә ҙур ҡыҙыҡһыныу уятыр, республиканың 100 йыллыҡ юбилейын сағыу, иҫтә ҡалырлыҡ ваҡиғаға әйләндереү менән бер рәттән төрлө быуын кешеләрен тыуған төйәгебеҙҙең тарихы, мәҙәниәте менән яҡынданыраҡ таныштырыр, хоҡуҡи белемде арттырыуға булышлыҡ итер, тип ышанабыҙ.\nЗөфәр Еникеев, Башҡортостан Республикаһы Конституция Суды рәйесе:\n— Башҡортостан Республикаһының йөҙ йыллыҡ юбилейы — төбәк, Рәсәй даирәһендәге генә түгел, халыҡ-ара кимәлдәге ваҡиға. Тап 1919 йылдың 20 мартында Рәсәй Эшсе-Крәҫтиән Хөкүмәте менән Баш-ҡортостан Хөкүмәте араһында Башҡортостандың Совет Автономияһы тураһында төҙөгән килешеүҙән Рәсәй Федерацияһында ысын федератив ҡоролош башлана. Был эш даирәһенә элекке союздаш, әлеге бойондороҡһоҙ дәүләттәр ҙә йәлеп ителә. Автономиялы Башҡортостандың Үҙәк власть менән мөнәсәбәттәр моделе СССР барлыҡҡа килгәндә нигеҙ итеп алына.\nБыл тантаналы датаны билдәләү сиктәрендә Баш-ҡортостан Республикаһының Конституция Суды «Башҡортостан Республикаһы Конституцияһы — балалар күҙлегенән» тип аталған баҫма әҙерләп сығар-ҙы. Әлеге ваҡытта Башҡортостан Республикаһының Конституция Суды судьялары һәм белгестәре тарафынан Башҡортостан Республикаһы Конституцияһына тарихи-хоҡуҡи комментарий әҙерләнде, был эшкә республиканың хоҡуҡ өлкәһе ғалимдары ла йәлеп ителде.\nРәсәй Федерацияһының федератив ҡоролошоноң төп принциптары РФ Конституцияһында билдәләнгәнлектән, Башҡортостан Республикаһының Конституция Суды Рәсәй һәм Башҡортостан конституцияларының төп йүнәлештәрен аңлатыу буйынса республиканың киң мәғлүмәт сараларында, Мәскәү, Санкт-Петербург һәм башҡа ҡалаларҙа нәшер ителгән фәнни журналдарҙа һәм йыйынтыҡтарҙа фекер алышыуҙар ойоштора.\nБыйыл Башҡортостан Республикаһының Конституцияһы ҡабул ителеүгә 25 йыл тулыу ҙа — иҫтәлекле даталарҙың береһе. Ошо ваҡиға айҡанлы Баш- ҡортостан Республикаһының Конституция Суды ағымдағы йылдың 19-21 декабрендә «Башҡортостан Республикаһының Конституцияһына — 25 йыл: һығымталар һәм үҫеш йүнәлештәре» тип аталған Бөтә Рәсәй фәнни-ғәмәли конференцияһы уҙғара.\nБашҡортостан Республикаһының 100 йыллыҡ юбилейы айҡанлы үткәрелгән саралар сиктәрендә, 2019 йылдың 21-24 мартында, Башҡортостан Республикаһының Конституция Суды Башҡортостан Республикаһының Фәндәр академияһы менән берлектә Өфөлә Халыҡ-ара фәнни-ғәмәли конференция уҙғарыуға әҙерләнә. Ул Үҙәк Совет власы тарафынан Башҡортостан Автономияһын таныу сиктәрендәге Рәсәй федерализмы проблемаларына арналасаҡ. Конференция ҡунаҡтары араһында хоҡуҡ, сәйәсәт белгестәре менән бер рәттән иҡтисадсылар, социологтар, философтар, экологтар, йәғни Рәсәйҙән, яҡын һәм алыҫ сит илдәрҙән фәндең төрлө йүнәлештәре буйынса эшләүсе вәкилдәр буласаҡ. Был Халыҡ-ара форум менән ҡыҙыҡһыныусыларҙың барыһын да көтөп ҡалабыҙ!\n40 млрд һумдан ашыу — БР-ҙың 100 йыллығына төҙөләсәк объекттарҙың дөйөм хаҡы


Бәләбәй районында «Раштыуа уҡыуҙары» үтте // Йәмғиәт | новости башинформ.рф\nБәләбәй районында «Раштыуа уҡыуҙары» үтте\n14:47, 20 января 2012 Йәмғиәт\nБәләбәй районында үткән «Раштыуа уҡыуҙары – 2012» проекты түңәрәк өҫтәл менән тамамланды, унда дин әһелдәре, педагогтар һәм мәғариф учреждениелары етәкселәре ҡатнашты. Был хаҡта Башҡортостан Республикаһындағы Митрополияның мәғлүмәт-аналитика хеҙмәте хәбәр итте.\nОсрашыу барышында йәш быуынды тәрбиәләү, етем балалар яҙмышы, балалар һәм йәштәр араһында таралған алкоголизмға һәм наркоманияға ҡаршы көрәш мәсьәләләре тикшерелде.\nТүңәрәк өҫтәл сиктәрендә М.Шолохов исемендәге Мәскәү дәүләт гуманитар университетының Өфө филиалы директоры Василий Бабенко сығыш яһаны. Ул республикала асылған традицион булмаған дини ойошмаларға ҡаршы көрәш буйынса үҙәк эшмәкәрлеге, шулай уҡ университетта үткәрелгән дини саралар тураһында һөйләне.\nРайон хакимиәте вәкилдәре ҡарауһыҙ балаларҙың йылдан йыл күбәйеү мәсьәләһенә иғтибарын йүнәлтте. Бәләбәйҙә ундай балалар приютҡа алыуҙы һорап йыш ҡына үҙҙәре ғариза яҙа.\nТүңәрәк өҫтәл эше ғаилә менән бергәләп уҡыуҙар үткәреү тураһындағы видеотаҫманың презентацияһы менән тамамланды, бындай сараларҙы 18-се мәктәп нигеҙендә китапхана хеҙмәткәрҙәре үткәрә.


Һинең алда мин ғәйеплеме, Таһир?\n11 Май , 15:03\nБик оҙаҡ һөйләштек ул кистә. 18 йәштә генә булһам да, тормошҡа ҡараштарҙың айырылыуын, бәлки, шунда уҡ һиҙгәнмендер. Бер ай дауам иткән ғашиҡлығым һүрелә башланымы икән әллә? Белмәйем.\n“Һеҙ бер күреүҙән баш юғалтырлыҡ итеп ғашиҡ булғанығыҙ бармы? – тип һораны Ғәлимә апай уйсан ғына итеп. – Мин бар! Алыҫ йәшлегемдә ҡалды ул хәтирә, онотолмаҫ ул йәй!.."\n... Уның менән беҙ әхирәтемдең туйында таныштыҡ. Кейәү егеттең дуҫының миңә ҡарап-ҡарап ҡуйыуын шунда уҡ һиҙҙем, әлбиттә. Тәүге мөмкинлек тыуыу менән парлы бейеүгә саҡырҙы. Исеме Таһир икән. Йәштәр менән күмәкләп клубҡа барғанда ла ялп итеп эргәмә килеп етте, ҡулымдан етәкләп үк алды.\n- Минең дуҫлашып йөрөгән егетем бар, - тип ҡулымды ипләп кенә тартып алдым.\n- Булһасы. Ә, бәлки, мин ғашиҡ булғанмындыр! – ти был шаян йылмайып. Гармунда уйнай, матур йырлай икән Таһир. Йырлағанында оҙаҡ итеп миңә ҡарап-ҡарап ала. Зәңгәр күҙле, шаян һүҙле егет миңә лә оҡшай кеүек. Өс көн дауам иткән туй барышында етәкләшеп кенә йөрөнөк, эргәһенән бер тотам ебәрмәне. Бер күреүҙән ғашиҡ булыу шулай буламы икән ни? Хәйер, 18 йәш – үҙе үк күңелдең иң иләҫ-миләҫ сағылыр инде. Уҡыған ҡаламда бер йыл самаһы дуҫлашып йөрөгән егетемде лә онотторҙо был Таһир. Йәй дауамында бер нисә тапҡыр өс тиҫтә саҡырымдағы ауылынан мотоцикл менән килде. Ә бер көндө үҙҙәренә дискотекаға тип алып ҡайтып китте. Туп-тура өйҙәренең алдына барып туҡтаны ла, “Әйҙә, әсәйем менән таныштырам!” – ти. “Юҡ” та “юҡ” тиеүемә ҡарамай, етәкләп алып инеп китте. Инеү менән: “Әсәй, таныш бул, мин ошо ҡыҙҙы кәләш итеп алам!” – тимәһенме. Аптыраным, оялышымдан ҡып-ҡыҙыл булдым. Әсәһе хәлемде аңланы, артыҡ бер нимә төпсөшөп торманы, сәй эсереп оҙатып ҡалды. Клубта Таһирҙың дуҫтары көтөп тора ине. Улар автобус туҡталышына барып, күмәгенә бер литр көмөшкәме, араҡымы сығарып эсә башланы. Бәхетемә күрә, минең кеүек “эсмәйем” тигән бер-ике ҡыҙ табылды. Улар менән ситкәрәк китеп һөйләшеп торҙоҡ. Таһир эскән булһа ла, имен генә ауылыма илтеп ҡуйҙы.\n- Өйләнешәйек, Ғәлимә! Мин һине бөгөндән кәләшем итеп күргем килә! – тине ҡосағына ҡыҫып.\n- Юҡ, Таһир, миңә әле дүрт йыл уҡырға кәрәк. Мин әле генә кейәүгә сыға алмайым.\n- Улайһа, мин баш ҡалаға барып эшкә төшәм! Һинең яныңда булам.\n- Әйҙә, уҡырға ин. Һин бит шундай матур йырлайһың, гармунда уйнайһың. Сәнғәт училищеһына ҡуш ҡуллап аласаҡтар!\n- Юҡтыр, әсәй яңғыҙ. Бындай аҡсаһыҙлыҡта нисек уның елкәһендә ятып уҡымаҡ кәрәк? – тип күңелһеҙләнде һөйгәнем.\n- Таһир, ә һеҙ гел шулай ял итәһегеҙме? Йәғни эсәһегеҙме?\n- Ә ауылда башҡа нимә эшләйһең? Клубҡа сығып, йәки ҡырҙа усаҡ яғып, шулай күңелләнеп алабыҙ инде.\n- Мин улай эскән кеше менән тормошомдо бәйләгем килмәй ул...\n- Әгәр һин миңә кейәүгә сыҡһаң, мин бөтөнләй эсмәйәсәкмен!\nБик оҙаҡ һөйләштек ул кистә. 18 йәштә генә булһам да, тормошҡа ҡараштарҙың айырылыуын, бәлки, шунда уҡ һиҙгәнмендер. Бер ай дауам иткән ғашиҡлығым һүрелә башланымы икән әллә? Белмәйем. Киләһе аҙнаһында күңелһеҙ генә уйҙар менән Өфөгә – уҡыуыма юлландым. Дуҫ егетемә барыһын да асыҡтан-асыҡ һөйләргә булдым. Ул башта үпкәләне, байтаҡ ваҡыт аралашманыҡ, әммә тора-бара арабыҙ яңынан яйланды. Әлбиттә, Таһир Өфөгә эшкә лә, уҡырға ла килмәне. 90-сы йылдарҙағы аҡсаһыҙлыҡ күптәрҙең өмөт-хыялдарына кәртә булды шул. Киләһе йәй каникулға ҡайтҡас, мотоциклына атланып, килеп етте. Арала күҙгә күренмәҫ кәртә бар кеүек. Мин дә былтырғы йәйҙәге ғашиҡ ҡыҙыҡай түгел инем инде. “Таһир, мин һинең менән бергә була алмайым” – тип дөрөҫөн әйттем. “Ә мин һине шул тиклем яратҡайным. Әле лә яратам!” – тине. Бик күңелһеҙ, ауыр аңлашыу булды был. Киләһе йәйенә бергә уҡыған егетемә кейәүгә сыҡтым... Бына 30 йыл инде бергә йәшәүебеҙгә. Бәхетлемен. Балалар үҫте, өләсәй-олатай ҙа булдыҡ. Ә Таһирҙы бер генә тапҡыр күрергә тура килде. Теге хәлдәргә биш йыл самаһы ваҡыт үткәс, осраҡлы рәүештә автовокзалда осраштыҡ. Тормош ҡаҡҡан, һуҡҡан икәне әллә ҡайҙан күренеп тора, һуҡмыш та ине. Тағы күңелһеҙ генә һөйләшеү килеп сыҡты.\n- Кейәүгә сыҡҡаныңды ишеттем.\n- Тормошома зарланмайым. Ә һин өйләндеңме?\n- Ниңә? Өйләнергә кәрәк.\n- Кәрәк тип кенә булмай бит... Һинең кеүекте осратманым башҡаса...\nБына шундай тарих. Шуныһы үкенес – Таһир бөтөнләй өйләнмәне. Яңғыҙ әсәһе менән йәшәй, бер ҡатын янына инеп, йәшәп тә ҡараған, тинеләр. Ысынлап та, Таһирҙың бөгөнгәсә яңғыҙ булыуында мин сәбәпсемелер, юҡмылыр – белмәйем. Кешенең тормошон бәхетһеҙ иттемме икән ни, тип уйлап алам ҡайһы берҙә. Әммә бәхет өсөн көрәшергә лә кәрәк бит. Ә ул көрәшергә теләмәне. Шулай булғас, ғәйеп миндә генә лә түгелдер тием...” – тип тамамланы һүҙен Ғәлимә апай.


Игорь Захаркин хоккей миҙгеленең бронза миҙалдарын һәйбәт башланғыс тип һанай // Спорт | новости башинформ.рф\nИгорь Захаркин хоккей миҙгеленең бронза миҙалдарын һәйбәт башланғыс тип һанай\n10:22, 5 апреля 2016 Спорт\nИгорь Захаркин хоккей миҙгеленең бронза миҙалдарын һәйбәт башланғыс тип һанай Фото: Олег Яровиков\nӨФӨ, 2016 йыл, 5 апрель. /«Башинформ» мәғлүмәт агентлығы, Дмитрий Слезин/.\n4 апрелдә «Өфө-Арена»ла «Салауат Юлаев» командаһының баш тренеры Игорь Захаркиндың матбуғат конференцияһы уҙҙы. Ул 2015/16 миҙгелгә йомғаҡ яһаны.\n«Һеҙгә ярайһы уҡ уңышлы миҙгел өсөн ҙур рәхмәт белдерәм. Беҙ һәйбәт һөҙөмтәләргә өлгәштек, тип иҫәпләйем, һәм һеҙҙе шуның менән ҡотлайым, — тип билдәләне тренер. — Был һөҙөмтәнең даими булыуы мөһим. «Салауат Юлаев» Рәсәйҙең хоккей элитаһына инергә лайыҡ тип һанайым. Йәнә бер тапҡыр һеҙҙе бронза миҙалдар менән ҡотлайым. Әлбиттә, беҙ теләгән миҙалдар түгел, әммә был яҡшы башланғыс».\n«Моғайын, киләһе миҙгелдә лә клубты етәкләрмен. Әле техник мәсьәләләр хәл ителә», — тип яуап бирҙе Игорь Захаркин.\n«Артабан үтә алмауыбыҙҙың төп сәбәптәренең береһе — йәрәхәтләнгән уйынсыларҙың күп булыуы. 12 хоккейсы етди йәрәхәттәр менән уйнаны: Григоренко, Энгквистың һәм Прохоркиндың мейеһе һелкенгән. Лисиндың, Лазаревтың йәрәхәттәре етди, Бодровҡа операция яһанылар, ошо исемлектең барыһын да үҙем менән алмағанмын. Был кешеләр байтаҡ имгәнеү алыуҙарына ҡарамаҫтан, боҙ майҙанына сығып, команда өсөн көрәште. Судьялыҡҡа бер ниндәй ҙә аңлатма бирмәйем, сөнки уның мәғәнәһе юҡ», — тип һөйләне тренер, Гагарин кубогына үтергә ҡамасаулаған сәбәптәр хаҡында.\nИгорь Захаркин тренерҙар штабын үҙгәртергә йыйынмай. Уның фекеренсә, ҡуйылған бурыстарҙы үтәү өсөн яҡшы коллектив тупланған.\nМиҙгел ябыу 10 апрелдә көндөҙгө сәғәт 1-ҙә башлана. «Өфө-Арена»ла саралар программаһы аныҡлана.\nТеги: хоккей,кхл,миҙгел йомғаҡтары


Өфөләге Зәки Вәлиди урамындағы бинала янғын сыҡты - GTRK.TV — Новости Уфы и РБ\n3 ҡатлы йорттоң ҡыйығы янды. Ут иртәнге сәғәт 6-лар тирәһендә сыға. Ел булғанлыҡтан ҡыҙыл әтәс менән көрәш ҡатмарлаша, уның башҡа биналарға күсеү хәүефе ҙур ине тип белдерә янғын һүндереүселәр. Ваҡиға урынына 20 ҡотҡарыусы һәм 11 берәмек махсус техника йәлеп ителде. Ҡотҡарыусылар ут менән 5 сәғәт дауамында көрәшә. Бәхеткә күрә, зыян күреү һәм үлем осрағы теркәлмәгән. Әле урында тикшереү эштәре алып барыла.\n11 января Башҡортостанда тәбиғәткә бәйле төрлө көтөлмәгән ваҡиғалар быйыл йыш ҡабатланыуы ихтимал\n11 января Өфө утта янып зыян күргән сабыйға ярҙам итеү буйынса Бөтә Рәсәй акцияһына йәнә ҡушылды


Юлға бурысыңды түләп сыҡ\n19 Ноябрь 2020, 17:26\nЮлдарҙа һаҡ булырға кәрәк, водителдәр пассажирҙар ғүмере өсөн яуаплы булыуын онотмаһын ине. Бынан тыш бурыстарҙы ла ваҡытында түләү мотлаҡ. Түләнмәгән штраф тураһында мәғлүмәтте...Фото интернеттың асыҡ сығанаҡтарынан алынды.\nБашҡортостандың Ғәҙәттән тыш хәлдәр министрлығы республиканың ҡайһы бер райондарында боҙло ямғыр, боҙлауыҡ хаҡында иҫкәртә. Юлдарҙа һаҡ булырға кәрәк, водителдәр пассажирҙар ғүмере өсөн яуаплы булыуын онотмаһын ине.\nБынан тыш бурыстарҙы ла ваҡытында түләү мотлаҡ. Түләнмәгән штраф тураһында мәғлүмәтте ЮХХДИ рәсми сайтында йәки дәүләт хеҙмәттәре сайтында алырға була. Дәүләт автоинспекцияһы билдәләүенсә, «Бурыслы» иҫкәртеү операцияһы башланды, уның төп маҡсаты – штраф түләмәүселәрҙе асыҡлау һәм яуаплылыҡҡа тарттырыу. ЮХХДИ хеҙмәткәрҙәре бөтә водителдәрҙе бурысы булыу-булмауға тикшерә.\nШтрафты ҡарар көсөнә ингәндән һуң 60 көн эсендә түләргә кәрәк. Юғиһә уны икеләтә күләмдә тура килә. Бындай ҡануниәт бурыслы водителдәрҙе 15 тәүлеккә ултыртыу мөмкинлеген күҙ уңында тота. Штрафты ҡарар сығарылған көндән башлап 20 көн эсендә түләгән осраҡта, штрафтың суммаһынан 50 процент ҡына түләргә мөмкин.\nФото интернеттың асыҡ сығанаҡтарынан алынды.


Ҡар ҡатыш ямғыр, көслө ел һәм боҙлауыҡ | ГТРК «Башкортостан» - Хәбәрҙәр | 243398\n21 октября 2021 — 17:40 ГТРК «Башкортостан»\nБашҡортостанда йонсоу көндәр көтөлә. Ҡар ҡатыш ямғыр яуа, көслө ел иҫә һәм юлдарҙы боҙлауыҡ ала. Был хаҡта Ғәҙәттән тыш хәлдәр министрлығының Башҡортостанда бүлексәһе иҫкәртә.\nКиләһе тәүлектәрҙә көндөң болотло булыуы, төндә епшек ҡар яуыуы, уны урыны менән ямғыр алмаштырыуы фаразлана. Юлдарҙа боҙлауыҡ, сымдар һәм ағастарға ҡар һырылыуы, юлдарға ҡар ятыуы көтөлә.\nКөндөҙ ямғыр яуасаҡ. Ел көнъяҡ-көнбайыштан секундына 9-14 метр тиҙлектә, урыны менән киҫкенләшеп секундына 15-20 метрға етә. Һауа температураһы төндә -3,+2 градус, көндөҙ +6,+11 градус.\nӨфөлә көндөң болотло булыуы көтөлә. Төндә епшек ҡар, сымдар һәм ағастарға ҡар һырылыуы бар, айырым юлдарҙа боҙлауыҡ. Көндөҙ бер-аҙ ямғыр яуыр, тип көтөлә. Ел көньяҡ-көнбайыштан секундына 9-14 метр тиҙлектә, урыны менән киҫкен, секундына 18 метр. Һауа температураһы төндә 0 тирәһе, көндөҙ +8, +10 градус.


Уяу булыу бәләнән һаҡлар » "Урал" гәзите\nӘҙәм балаһы кѳтѳлмәгән тѳрлѳ фажиғале хәлдәргә йыш осрай. Һис кѳтмәгәндә янғын сыға, самолет ҡолап тѳшә йә иһә поезд түңкәрелә. Тәбиғәт - әсә лә әҙәм балаһының вайымһыҙлығына, ғәмһеҙлегенә асыуланғандай әленән-әле тѳрлѳ бәләләр ебәреп кенә тора. Ошоларға ѳҫтәп, ҡайһы бер алама әҙәмдәр күрәләтә фажиғә сығарыуға, халыҡты ҡурҡытыуға ғәҙәтләнеп алды. Теракттар ойоштороу, шартлатҡыс матдәлер ҡалдырыу, кеше урлау - бына ошондайҙарҙың эше лә инде.\nЯңыраҡ Берҙәм дежур-диспетчер хеҙмәтенә билдәһеҙ гражданин ҡаланың 3- сѳ дѳйѳм ятағына бомба һалыуҙары тураһында хәбәр итә. Шунда уҡ бѳтә ҡотҡарыу хеҙмәттәре лә 1961 йылда тѳҙѳлгән 124 фатирлы 5 ҡатлы йортҡа юллана. Территорияны ҡамап алғас, ошо ваҡытта йортта булған 217 кеше (160 оло кеше, 57 бала һәм ѳс имсәк балаһы) эвакуациялана кинологтар эш башлай. Тикшереү эшен үткәргәндә, бер ниндәй ҙә шартлатҡыс табылмай. Был ялған шылтыратыу була. Ғѳмүмән, бындай тѳр хулиганлыҡтар һунғы йылдарҙа үтә йышайып киткән. Быйыл ошондай 4 ялған саҡырыу булған. Кешеләрҙе ҡуҙғытыуҙан, ҡурҡытыуҙан ләззәт табыусылар, әлбиттә, закон алдында яуаплылыҡтан ҡаса алмай. Барыһына ла үҙ ҡылығы ѳсѳн яуап бирергә тура килә. Хоҡуҡ һаҡлау органдары хеҙмәткәрҙәре тырышлығы менән 3-сѳ дѳйѳм ятаҡҡа бомба һалыныуы тураһында шылтыратҡан 15 йәшлек иҫерек үҫмер ҙә ҡулға алына. Теракт тураһында ялған хәбәр таратҡаны ѳсѳн уға ҡарата енәйәт эше асылған. Бындай енәйәт ѳсѳн 3 йылға иректән мәхрүм итеү йәки 200 мең һум штраф түләү ҡаралған.\nХалыҡты һәр саҡта ла һаҡ, иғтибарлы булыуға саҡырып, тѳрлѳ профилактик саралар үткәрелеп торһа ла, янғын осраҡтары ла кәмемәй. Декабрҙең 2-һенән 16-на тиклем район һәм ҡалала 3 янғын сығып, 3 кеше үлгән. Ә йыл башынан иһә 160 янғын сыҡҡан һәм 19 кеше донъя менән хушлашҡан, 10 кеше зыян күргән. Янғын сығыуҙың сәбәптәре күбеһенсә кеше факторҙарына ҡайтып ҡала: ут менән һаҡ эш итмәү, спиртлы эсемлектәр менән мауығыу, тәмәке тѳпсѳгѳн теләһә ҡайҙа ташлау һәм шулай уҡ йылытыу приборҙарының тѳҙѳк булмауы. Шуныһы үкенесле, кемдеңдер вайымһыҙлығы арҡаһында ғәйепһеҙ кешеләр зыян күрә. Шуға күрә лә, эргә-тирәбеҙҙә тәртипһеҙ тормош алып барған, эскелек менән мауыҡҡан кешеләр, күршеләр менән һағыраҡ, иғтибарлыраҡ булһаҡ, был кешеләр хаҡында кәрәкле органдарға йә иһә ауыл хакимиәте башлығына ваҡытында хәбәр итһәк, ниндәйҙер бәләләрҙе урап үтергә лә булыр ине.


Туймазы ҡалаһындағы “Сулпан” биҫтәһендә яңы балалар баҡсаһы асылды | ГТРК «Башкортостан» — Новости Уфы и РБ\n30 января 2019 — 16:24\nМәктәпкәсә белем биреү учреждениеһын шәхси инвестор төҙөй. Объект кәрәкле программаға инмәү сәбәпле оҙаҡ йылдар файҙаланыуға тапшырылмаған. Декабрь айында Радий Хәбировтың эш сәфәрендә ваҡытында урындағы халыҡ ошо мәсьәлә менән мөрәжәғәт иткәс кенә балалар баҡсаһы шат тауыштарға күмелде.\nЯңы балалар баҡсаһын ул түҙемһеҙләнеп көтә ине, тип шатлығы менән уртаҡлаша йәш әсә Гөлнара Латыпова. Туймазы ҡалаһындағы “Сулпан” биҫтәһендә төҙөлә башлаған күп ҡатлы йорттағы фатирҙы ла ғаилә юҡҡа ғына һатып алмай.Урындағы халыҡты бигерәк тә, балалар баҡсаһы менән йорттоң йәнәш тороуы ҡыуандыра. Ике ҡатлы бинаның асылыуын халыҡ күптән көтә ине. Быйыл уларҙың хыялы тормошҡа ашты ла инде.\nТантанаға район хакимиәте башлығы һәм ата-әсәләр йыйылды. Мәктәпкәсә белем биреү учреждениеһы 110 урынға иҫәпләнгән. Барлығы алты төркөм эшләйәсәк. Һәр бер бүлмә яңы карауат, уйынсыҡтар, шкаф, интерактив таҡта һәм телевизор менән тәьмин ителгән. Сараға килгән ата-әсәләр ҙә учреждение һәм уның хеҙмәткәрҙәре менән яҡындан таныша алды.\nИҫегеҙгә төшөрәбеҙ, яңы биҫтәлә йәшәүселәр балалар баҡсаһының тиҙерәк асылыу теләген белдереп республика Башлығы вазифаһын ваҡытлыса башҡарыусы Радий Хәбировтың эш сәфәре барышында мөрәжәғәт иткәйне. Балалар баҡсаһы ошо биләмәлә төҙөлөш алып барған ойошма тарафынан сафҡа индерелгән. Төбәк етәксеһе был эштәрҙе тиҙләтергә һәм мәктәпкәсә учреждениены 2019-сы йылдың башында тапшырырға ҡушҡайны.\nЯңы обьектты сафҡа индереү өсөн ике ай ваҡыт талап ителә. Балалар баҡсаһы ихатаһы ла тулыһынса әҙер. Әйткәндәй, мәктәпкәсә белем биреү учреждение хеҙмәткәрҙәре кескәйҙәр менән бергә яҙғыһын ошо урынға ағастар ултыртыу теләге менән янып йәшәй.Туймазы ҡалаһындағы “Сулпан” биҫтәһен үҫтереү өсөн бөтә мөмкинлектәр булдырылған.\nБалалар баҡсаһынан тыш, әле бында яңы социаль объекттарҙы ла сафҡа индереү күҙаллана. “Сулпан” биҫтәһендә биш күп ҡатлы йорт төҙөлгән, юлдар һалынған. Ошо көндәрҙә халыҡты борсоған урамдар араһындағы яҡтыртыу мәсьәләһе лә хәл ителгән.


Олатайҙарҙан ҡалған мираҫ » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Олатайҙарҙан ҡалған мираҫ\nОлатайҙарҙан ҡалған мираҫ 17.05.2014 // Йәмғиәт\nМатди-техник базаһы ныҡ булған мәктәптәрҙә уҡыусыларҙы бер нимә менән дә аптыратмаҫһың, тип уйлаһағыҙ, яңылышаһығыҙ. Мультимедиалы проекторҙар, ноутбуктар, береһенән-береһе шәп компьютерҙар бөгөн һәр кемгә таныш һәм уларҙан башҡа көнитмеште күҙ алдына ла килтереп булмай. Ә нисек һәм ниндәй ҡоролмалар нигеҙендә барлыҡҡа килгән һуң улар?\nБыл һорауға яуапты "Рәсәйҙең иң яҡшы уҡытыусылары" конкурсында еңгән Краснокама районының Ҡуян урта мәктәбе уҡытыусыһы Алексей Попковтан һорау урынлы булыр. Балалар, ҡайҙандыр табып, диапозитив слайдтар килтерә лә уҡытыусынан ошо хаҡта һөйләүен һорай. Тап шул мәлдән Алексей Попковта мәктәптә техник мөйөш булдырыу, уны яңынан-яңы экспонаттар менән тулыландырыу теләге тыуа.\nТиҙ арала был мөйөш ҙур политехник музейға әүерелә. Советтар Союзы дәүерендә ниндәй техник ҡорамал булған — бында хәҙер барыһы ла йыйылған тиергә мөмкин. Уҙған быуаттың 50-се йылдарында "Мәскәү патефон заводы" эшләп сығарған патефон үҙенең яңғырауыҡлы тауышы менән ололарҙы ла, кеселәрҙе лә әсир итә. Ә ул — хәҙерге уҡыусыларҙың олатай, өләсәй, әбей, бабайҙарының замандашы. 1960 йылдарҙа сыҡҡан "Рекорд-67" телевизоры, тоҡандырғас та бер аҙ ваҡыттан йылынып, эсендәге лампаларын емелдәтеп, 1-се канал яңылыҡтарын күрһәтә башлай... Шулай уҡ СССР маркалары, значоктар үҙҙәре айырым бер бүлмәне биләй.\nАвтор: Зөлфиә МОРАТОВА.


Хәбәрҙәр: Ер тетрәү арҡаһында Пакистанда 327 кеше һәләк булды.\nЕр тетрәү арҡаһында Пакистанда 327 кеше һәләк булды.\nПакистандың көньяҡ-көнбайышындағы ер тетрәү ҡорбандары 320-нән артып китте. Ҡотҡарыу эштәре дауам итә һәм ҡорбандарҙың һаны артыуы ихтимал. Был эштәрҙә хәрби хеҙмәткәрҙәр ҙә ҡатнаша. Алыҫтағы таулы райондарға ҡотҡарыусылар һәм гуманитар ярҙам вертолеттар менән оҙатылды. Зыян күреүселәр өсөн әйберҙәр йыйыу ойошторолдо.\nТәүге мәғлүмәттәр буйынса, 350 кеше тән йәрәхәттәре алған. Урындағы хәстәханаларҙа урындар етешмәй. Етди яраланыусыларҙы Карачиға эвакуациялайҙар.\n7,7 магнитудалы ер тетрәү Белуджистан провинцияһында булды, ер тетрәү Көньяҡ Азияның ҡайһы бер райондарында ла һиҙелде. Аваран ҡалаһы һәм уның тирә-яғы нығыраҡ зыян күрҙе- унда йорттарҙың 90 проценты емерелгән. Властар тиҙ арала 1000 кешелек палаткалы ҡаласыҡ ойошторҙо, әммә ул бөтә халыҡты ла һыйҙыра алманы һәм күптәр төндө асыҡ һауала үткәрҙе.\nЕр тетрәү Оман ҡултығында бәләкәй генә утрау барлыҡҡа килтерҙе. Сейсмологтар аңлатыуынса, был һирәк осрай торған “батҡаҡ янартауы”. Балсыҡ һәм таштарҙан торған ҡалҡыулыҡтың структураһы ныҡлы түгел, шуға күрә ул киләһе аҙналарҙа юҡҡа сығасаҡ.


Мысыр шәйехтәре Өфө мосолмандары менән осрашты // Йәмғиәт | новости башинформ.рф\nМысыр шәйехтәре Өфө мосолмандары менән осрашты\n15:30, 30 декабря 2010 Йәмғиәт\nШаршамбы көндө М.Солтанова исемендәге Ислам колледжында Мысырҙан килгән дүрт шәйехтең Өфө мосолмандары менән осрашыуы үтте. Ойоштороусылар булып колледж етәкселеге һәм «Рисәләт-Послание» гәзите мөхәрририәте сығыш яһаны. Йыйылыш баҫмаға яҙылыу кампанияһына йомғаҡ яһау сиктәрендә үтте.\nҒәрәп ҡунаҡтар республикала конфессия-ара хәлдең тотороҡло булыуын һәм Башҡортостан етәкселегенең дингә ҡарата аҡыллы сәйәсәтен билдәләне.\n— Башҡортостанға килеүемә беренсе йыл түгел, — тине шәйех Хөсәйен Ид. – Миңә райондар буйлап йөрөү, диндәштәр менән аралашыу оҡшай. Аңлауымса, халыҡты мосолман лозунгылары аҫтына йәшеренгән агрессия күренештәре борсолдора. Мин барыһына ла, ислам бер ниндәй экстремизм һәм терроризмды рөхсәт итмәй, тип яуап бирәм. Дин тотоусы тормошоноң төп маҡсаты – Хоҙай Тәғәләнең мәрхәмәтенә ирешеү. Был, тимәк, енәйәт эшләмәү, дәүләт нигеҙҙәрен боҙмау.\nИслам колледжы директоры Илдар Малахов әйтеүенсә, шәйехтәр Өфөгә «Әл-Әзһәр» халыҡ-ара ислам университетының (Ҡаһирә, Мысыр) Башҡортостан мосолмандары Диниә назараты менән хеҙмәттәшлеге программаһы буйынса килгән. Ғәрәп белгестәр колледж студенттарын уҡыта һәм республика райондарында ислам нигеҙҙәре буйнса лекциялар алып бара.\nТимур Рәхмәтуллин | автор фотоһы\tавтор: Тимур Рәхмәтуллин | автор фотоһы\nТеги: дин, мәғариф, киң мәғлүмәт саралары


Батырҙар бер келәмдә\nТуймазыла район хакимиәте башлығы призына Милли һәм билбау көрәше буйынса турнир ойошторолдо. Туғыҙынсы тапҡыр уҙғарылған сарала ике йөҙҙән ашыу йәш спортсы ҡатнашты. Ярыштың географияһы йылдан-йыл киңәйә. Үҫмерҙәр Башҡортостандың төрлө район-ҡалаларынан йыйыла, шулай уҡ Татарстандан килгән делегация ла уңышлы сығыш яһай.\nЕңеүселәргә Дипломдар һәм аҡсалата премиялар тапшырылды. Туймазылар бәхетенә, киләһе йыл көрәш, самбо һәм башҡа көс талап иткән спорт төрҙәре менән шөғөлләнер өсөн яңы спорт залы эшләй башлаясаҡ. Күнекмәләр өсөн генә түгел, республика, ил кимәлендә күләмле турнирҙар үткәреүгә лә яңы майҙансыҡ һәр яҡлап уңайлы булыр тип көтөлә.


«Үлем менән ҡайҙа сауҙа итәләр, хәбәр ит!» бөтә Рәсәй акцияһы сиктәрендә «Индиго» үҙәге «ҡыҙыу линия» ойошторҙо\n3 Июнь 2010, 17:52\nНаркоманияның таралыуына ҡаршы тороу һәм профилактиканың һөҙөмтәлелеген күтәреү маҡсатында «Индиго» ҡала психолог-медик-социаль оҙатыу үҙәге Рәсәй Федерацияһының Наркотиктар әйләнешен контроллек итеү федераль хеҙмәтенең БР буйынса идаралығы менән берлектә «Үлем менән ҡайҙа сауҙа итәләр, хәбәр ит!» бөтә Рәсәй акцияһы сиктәрендә Халыҡ-ара наркомания менән көрәш көнөнә арналған «ҡыҙыу линия» ойошторҙо.\nШылтыратыуҙар тәүлек әйләнәһенә эшләүсе (347) 223-22-11 телефон номеры буйынса ҡабул ителә. 30 июнгә тиклем республика халҡы наркотиктар ҡулланыу, етештереү, һаҡлау һәм сауҙа итеү урындары, притондар тураһында һәм башҡа оператив әһәмиәткә эйә мәғлүмәтте еткерә ала. Бар мәғлүмәт наркоконтроль хеҙмәткәрҙәренә тапшырыласаҡ, улар, үҙ сиратында, уны тикшереп, тейешле сараһын күрәсәк.\nОшонда уҡ, әгәр кәрәк булһа, «ИНДИГО» үҙәгендәге “Ышаныс телефоны” тиҙ психологик ярҙам хеҙмәте консультанты ярҙамынан файҙаланырға мөмкин.


«Юлдаш»та «Тамыр» гөрләй » "Йәшлек" гәзите\nГазета "Йәшлек" » Медиа » «Юлдаш»та «Тамыр» гөрләй\n1989 йылдың 1 июнендә, балаларҙы яҡлау көнөндә беренсе «Иләү» тапшырыуы эфирға сыға. Хәҙер бик күп телерадиотапшырыуы булған «Тамыр» каналына тап шул көндө нигеҙ ташы һалына ла инде. «Иләү» – балаларҙың күп һорауына яуап биреүсе танып-белеү тапшырыуы, үҙенә күрә бер энциклопедия ул. Зөлфиә Даянова әҙерләп алып барған тапшырыу дүшәмбенән йомаға тиклем киске сәғәт 10-сы 15 минутта эфирға сыға.\n«Тамыр»ҙа хәҙер күп тапшырыу тура эфирҙа бара. Был инде икеләтә яуаплылыҡ. 2000 йылда «Юлдаш» йыр-моң каналы асылып, балалар студияһына аҙнаһына бер тапҡыр тура эфирҙа эшләү мөмкинлеге бирелгәс, мөхәррир апай-ағайҙар тәүге тапҡыр балалар менән бергәләп тура эфирға сыға башланы. Дүшәмбелә «Тау-тау хәбәр» йәнә лә эфирға сығасаҡ. Үҫмерҙәр был тапшырыуға шылтыратып, үҙҙәренең яңылыҡтарын һөйләй, шатлыҡтары менән уртаҡлаша. Әлеге ваҡытта хәбәрҙәр тауын штаттан тыш хәбәрсебеҙ Айзилә Мөлөкова менән Наҙгөл Сәлихова өйә.\nШишәмбелә эфирға сыҡҡан «Зирәк» радиоуйынын ҡыҙҙар-малайҙар бигерәк тә ярата. Беҙҙең даими тыңлаусыларыбыҙ ҙа бар. Был аҙнала унда театр темаһына һорауҙар буласаҡ. Тапшырыуҙа ҡатнашып, үҙҙәренең зирәклеген күрһәтеүселәргә Фәрхәт Fәйнетдинов бүләктәр әҙерләгән.\n2000 йылда эфирға сыға башлаған тапшырыу хәҙер «Күпер» тип атала. Тапшырыуҙы шаршамбыла киске сәғәт 8-се 15 минутта тыңлағыҙ. Уны был аҙнала мөхәррир Рәзилә Салауатова әҙерләп алып барасаҡ. Баш ҡалабыҙҙың төрлө мәктәбендә, юғары уҡыу йорттарында уҡыусы ҡыҙҙар-малайҙар, йәш хәбәрсе булараҡ, тапшырыуҙарҙы алып барырға ярҙам итә. Был аҙнала каникул икәнлеген иҫәпкә алып, «Күпер»ҙә уҡыусыларҙың ялында хәүефһеҙлек темаһына һөйләшеү ҡороласаҡ.\nҺәр кесе йомала «Һөнәрсе менән Өйрәнсек» тапшырыуында һөнәрҙәр тураһында һүҙ бара. Аҙна һайын Башҡортостан балаларын Һөнәрсе менән Өйрәнсек сәләмләй. Улар был аҙнала ҡыҙыҡлы һорауҙарын йырсы Айгиз Хановҡа бирҙе. Тапшырыу киске сәғәт 8-се 15 минутта башлана.\n«Тамыр»ҙың 2014 йылда эфир даръяларына сыҡҡан сираттағы тапшырыуы «Кластан тыш» тип атала. Дәрестән һуң бала нимә эшләй, ниндәй түңәрәктә шөғөлләнә, ҡайһы спорт секцияһына өҫтөнлөк бирә? Ошо һорауҙарға яуап эҙләүсе «Кластан тыш»ты сценарий авторы һәм алып барыусы Рәзилә Салауатова, тауыш режиссеры Азат Рәхимов әҙерләй. Был сығарылышта шахмат секцияһында шөғөлләнеүсе менән таныштырырбыҙ. Тапшырыу йомала киске сәғәт 8-се 15 минутта башлана. Тыңламай ҡалмағыҙ!\nКаникулдың йәкшәмбе иртәһендә теүәл 9 сәғәт 35 минутта «Йырлы кәрәҙ» тигән күңелле һәм дәртле йырҙарҙан торған тапшырыу радио тыңлаусыларҙың кәйефен күтәрәсәк.\n«Юлдаш» тулҡындарында «Тамыр» студияһы менән бергә бала саҡ иленә рәхим итегеҙ!\nСығыу ваҡыты 28-03-2018, 07:00 | Ҡаранылар: 146\n“Зирәк”, йәғни белемлене көтә бүләк


1924 йылдың беренсе майында Өфөлә, бөгөнгө Ленин һәм Коммунистик урамдары мөйөшөндәге баҡсала Владимир Ильич Ленин һәйкәленә нигеҙ һалына. Шул уҡ йылдың 7 ноябрендә уны асыу тантанаһы була. Ленинды баҫып торған килеш һүрәтләүсе бындай скульптура Башҡортостанда ла, илебеҙҙә лә тәүгеһе бул а. Уның барлыҡҡа килеү тарихын хәтергә төшөрәйек.\n1924 йылдың апрель айында махсус комиссия Лениндың Өфөләге монументаль һәйкәле проектына конкурс һөҙөмтәләрен ҡ арай һәм техник - төҙөүсе Дмитрий Михайлович Ларионовтың эшен хуплап ҡабул итә.\nМонумент өсөн Лениндың һынын тулыһынса кәүҙәләндереүсе скульптура кәрәк була, әммә уны Башҡортостанда әҙерләү мөмкин булмай.\nНадежда Константиновна Крупская һәм Александр Дмитриевич Цюрупа ярҙамға килә. Улар өфөлөләргә Мәскәү скульпторы Исаак Менделевич менән осрашырға тәҡдим итә. Ул Лениндың балсыҡтан эшләнгән һынын ниндәйҙер күргәҙмә өсөн әҙерләй, әммә эшләп өлгөртә алмай. Лениндың иҫтәлеген мәңгеләштереү б уйынса комиссия иһә, уның эшен ҡарағандан һуң, ҡабул итергә тигән ҡарарға килә.\nСкульптор Менделевич был эште башҡарырға ризалаша. "Уның өсөн Мәскәүҙә беренсе булып Лениндың бронза һынын ҡойоу мөһим. Әлегә тиклем Лениндың һынын бер кем дә тулыһынса кәүҙәләндергәне юҡ әле", - тип хәбәр итә Өфө вәкиле Мәскәүҙә н Ҡала советына.\nОҫтаның эше менән танышҡандан һуң Цюрупа Дзержинскийға бы лай тип яҙа: "Ҡәҙерле Феликс Эдмундович! Кисә миңә студияла Владимир Ильичтың рәссам Менделевич эшләгән статуяһын күрергә тура килде. Бик яҡшы башҡарылған, һәр хәлд ә миңә унан да яҡшыраҡты күрергә тура килгәне юҡ әле. Рәссам Владимир Ильичты бер тапҡыр ғына күргән. Ленинды яҡындан белеүселәрҙең эшен ҡарап, күрһәтмәләр биреүен үтенеп һорай. Статуя әле ике - өс көн балсыҡта ҡаласаҡ..."\nОшондай уҡ үтенес менән Цюрупа Сталинға, Красинға, Рудзутакка мөрәжәғәт итә. Менделевичҡа эш барышында тик кинематография кадрҙары һәм фотоһүрәттәр менән генә файҙаланырға тура килә. Шуға күрә ул Владимир Ильичтың дуҫтарының кәңәштәренә мохтаж була.\nЮлбашсы скульптураһының иң яҡшы өлгөләренең береһен эшләгән Менделевич ул ваҡытта ары китә алмай. Ленин статуяһының үҙенсәлектәре Менделевичтың шәхси манераһынан ты ш, замандың дөйөм эстетик талаптарына ла бәйле була. Егерменсе йылдар башында уларҙың нигеҙенә художество документалистика принциптары һалына. Шулай булыуына ҡарамаҫтан, эш юғары баһаға лайыҡ була.\nӨфөлә монументаль һәйкәл асылғандан һуң, был скульптураның копиялары илдең башҡа ҡайһы бер ҡалаларында ла ҡуйыла.\nҺәйкәл 1939 йылға тиклем тора. Артабан уны Лениндың ҡулын а китап тотоп ултырған фигураһына алмаштыралар: совет скульпторы Сергей Дмитриевич Меркуровтың эше.\nӘлеге ваҡытта һәйкәл емерелгән. Ә Лениндың беренсе скульптураһы Совет районында, "Гидравлика" заводы территорияһында урынлашҡан.\nХәҙер ҡыҫҡаса скульптор Менделевич хаҡында бер нисә һүҙ. Совет сәнғәтендә ул Николай Бауман, Серго Орджоникидзе\nһәйкәлдәренең авторы булараҡ билдәле. Легендар осоусы Валерий Павлович Чкаловҡа эшләгән һәйкәле популяр, уның өсөн\nавтор 1942 йылда Сталин премияһына лайыҡ була.\nӨфөлөләргә Өфө районының Ҡыҙыл Ярында, Чапаев кисеүе урынында, Михаил Васильевич Фрунзеға ҡуйылған һәйкәл дә яҡшы таныш. Ул шулай уҡ Менделевич тарафынан башҡарылған.


Бер аҙна дауамында дауахана янындағы урманда ятҡан пенсионерҙың хәле ауыр булып ҡала // Иҡтисад | новости башинформ.рф\n12:55, 18 июля 2019 Иҡтисад\nБер аҙна дауамында дауахана янындағы урманда ятҡан пенсионерҙың хәле ауыр булып ҡала Фото: Фото: Ксения Калинина\n17 июлдә Башҡортостанда Октябрьский ҡалаһы дауаханаһында комиссия булды. Күҙәтеү төркөмө ағзалары стационарҙа ярҙам алғандан һуң өйөнә ҡайтып етмәгән 64 йәшлек ир менән булған хәлде тикшерергә килгән. Быға тиклем оло йәштәге ирҙе эҙләгән волонтерҙарға һылтанма яһап, киң мәғлүмәт саралары аҙна буйы дауахана янында ятҡан һәм уға бер кем дә ярҙам күрһәтмәгән пенсионер тураһында хәбәр итте. Комиссия ағзаһы — Башҡортостандағы «Берҙәм Рәсәй» партияһының «Сәләмәт киләсәк» проекты йәмәғәт советы рәйесе, республика парламенты депутаты Римма Үтәшева быларҙың барыһы ла ысынбарлыҡҡа тап килмәй тип белдерҙе. Уның һүҙҙәре буйынса 2 июлдә ирҙе арҡаһы ауыртыу сәбәпле «ашығыс ярҙам» менән дауаханаға килтергәндәр. Кәрәкле ярҙам күрһәткәндән һуң уны стационарға ятырға күрһәтмә булмағас өйөнә ҡайтарғандар. Табиптар иргә йәшәгән урындағы поликлиникаға мөрәжәғәт итергә тәҡдим яһаған. Тик ауырыу өйөнә ҡайтып етмәгән. Ул яңғыҙы йәшәгәс, туғандары уның юғалыуын ҡапыл абайламаған. Ирекмәндәр ирҙе тик 7 июлдән генә эҙләй башлаған. Бер көндән, 8 июлдә улар уны урманда табып алған һәм ауыр хәлдә дауаханаға оҙатҡан.\nТеги: Октябрьский, волонтер, Үтәшева


Яңы йыл каникулдарында хәмер һатыуҙы сикләйҙәр.\n25 Ноябрь 2019, 16:28\nЯңы йыл каникулдарында хәмер һатыуҙы сикләйҙәр. Республика хөкүмәте ғинуар байрамдарында иҫерткес эсемлектәр һатыуҙы сикләргә ҡарар итте. 3 ғинуарҙа алкоголь бөтөнләй һатылмай, ә 4, 5 һәм 6 ғинуарҙа уны иртәнге сәғәт 10-дан көндөҙгө 2-гә тиклем генә һатып алырға мөмкин. Ҡоролтай закон проектын әҙерләгән дә инде. Ә бынан алда байрамдарҙа хәмер һатыуҙы сикләүгә бәйле барлыҡ проекттар ҙа ҡабул ителде.\nРеспублика хөкүмәте ғинуар байрамдарында иҫерткес эсемлектәр һатыуҙы сикләргә ҡарар итте.\n3 ғинуарҙа алкоголь бөтөнләй һатылмай, ә 4, 5 һәм 6 ғинуарҙа уны иртәнге сәғәт 10-дан көндөҙгө 2-гә тиклем генә һатып алырға мөмкин.\nҠоролтай закон проектын әҙерләгән дә инде. Ә бынан алда байрамдарҙа хәмер һатыуҙы сикләүгә бәйле барлыҡ проекттар ҙа ҡабул ителде.\nКаникул көндәрендә эскелек проблемаһын Радий Хәбиров октябрҙә үк күтәреп сыҡҡайны.\n«Беҙҙә ун көн каникул. Күп кенә ғаиләләр иҫ-аҡылын юйғансы эсә башлар. 31 декабрҙә шешәгә йәбешерҙәр, ә ғинуарҙа беҙ уларҙы «йыйырбыҙ». Ошо ун көндә хәмер һатыу йәһәтенән аныҡ саралар күрергә әҙермен. Был сара популяр түгел, ләкин һабантуйҙарҙа, ҡайһы бер байрамдарҙа индергән тәжрибәбеҙ бының һөҙөмтәле булыуын күрһәтте», - тигәйне ул шул саҡта.


2010 йылда Башҡортостанда 10 тоннанан ашыу аҙыҡ-түлек бракка сығарылды // Иҡтисад | новости башинформ.рф\n2010 йылда Башҡортостанда 10 тоннанан ашыу аҙыҡ-түлек бракка сығарылды\n17:00, 24 февраля 2011 Иҡтисад\n2010 йылда Роспотребнадзорҙың Башҡортостан Республикаһы буйынса идаралығы белгестәре 7 799 тикшереү үткәрҙе. Былтырғы контроль һәм күҙәтеү саралары йомғаҡтары тураһында Роспотребнадзорҙың БР буйынса идаралығы коллегияһының киңәйтелгән ултырышында ведомство етәксеһе, республика буйынса баш санитар врач Роберт Такаев һөйләне.\nБылтыр Башҡортостанда дөйөм 10 408 килограмм ауырлыҡтағы 1 455 партия сифатһыҙ һәм хәүефле аҙыҡ-түлек сеймалы һәм продукттар бракка сығарылды. Идаралыҡ хеҙмәткәрҙәре 10,1 миллион һумлыҡ 3 809 аҙыҡ-түлек булмаған тауарҙы әйләнештән алды.\nАсыҡланған етешһеҙлектәр өсөн Рәсәй Федерацияһы закондарына ярашлы административ яза биреү ҡулланылды. Коллегияла әйтелгәнсә, былтыр 17,5 миллион һумға 8 026 штраф һалынды. Тикшереүҙәр барышында иҫкәртеү формаһында административ яза биреү тураһында 178 ҡарар сығарылды. Судьялар объекттар эшмәкәрлеген административ туҡтатыу тураһында 95 ҡарар ҡабул итте.\nИдаралыҡ республика ҡулланыусылары хоҡуҡтарын яҡлауын дауам итә. Мәҫәлән, санитария закондарын һәм ҡулланыусыларҙың хоҡуҡтарын яҡлау буйынса закондарҙы боҙоу менән бәйле билдәләр буйынса енәйәт эше ҡуҙғатыу тураһында мәсьәләне хәл итеү өсөн бер материал хоҡуҡ һаҡлау органдарына ебәрелде. Судҡа ҡулланыусыларҙың хоҡуҡтарын яҡлап 60 ғариза бирелде.\nТеги: Роспотребнадзор, коллегиялар, ҡулланыусылар хоҡуҡтарын яҡлау


11. Һуд (Һуд)\n(һуд сүрәһе 123 аяттан тора. Мәккәлә ингән. Бер өлөшө Мәҙинәлә ингән, тип фаразлана.)\nӘлиф. Ләм. Ра. Был шундай бер Китаптыр, уның аяттары иң ҡәтғи дәлилдәр менән раҫланған, ап-асыҡ аңлатылған, (ул Китап) хөкөм эйәһе, бар нәмәне белеп тороусы тарафынан камил рәүештә тәртипләнгән.\n— Аллаһтан башҡа затҡа табынмаһындар, тип индерелде. Шик юҡ, мин Уның тарафынан ебәрелгән бер киҫәтеүсе һәм һөйөнсө алыусы кеше.\nҺәм Аллаһтан ярлыҡау һорағыҙ, тәүбә итегеҙ, тип индерелде. (Әгәр ошо әмерҙәрҙе еренә еткереп үтәһәгеҙ) Аллаһ һеҙҙе тәғәйенләнгән бер ваҡытҡа саҡлы муллыҡта йәшәтер, артығы менән изгелек ҡылған һәр кемгә артығы менән изгелек бирер. Әгәр ҙә йөҙ сөйөрһәгеҙ, Ҡиәмәт көнөндә башығыҙға яза килер тип ҡурҡам, — тип әйт.\nҺеҙ бары тик Аллаһ хозурына ҡайтасаҡһығыҙ. Ул бөтә нәмәгә ҡөҙрәтле.\nАң булығыҙ, улар (мөшриктәр) күңелдәрендә булған дошманлыҡты йәшерер өсөн нимәләр генә ҡыланмайҙар. Аң булығыҙ, улар ҡат-ҡат кейемдәргә уранып, йәшерергә тырышҡан нәмәләрен дә, күҙ алдына ҡылғандарын да Аллаһ үтә күреп тора. Хаҡтыр, ул күңелгә йәшеренгәндәрҙе лә белеп тороусы.\nЕр йөҙөндә йәшәүсе һәр йән эйәһенең ризығы бары тик Аллаһ ихтыярында. Аллаһ ул йән эйәләренең торған урынын да, һуңынан ҡайҙа урынлаштырыласағын да белә. Быларҙың барыһы тураһында ла Китапта ап-асыҡ яҙылған.\nУның тәхете идараһы һыу өҫтөндә ине. Яҡшы эштәр башҡарғанығыҙҙы һынар өсөн Ул күктәрҙе, Ерҙе алты көндә яралтты.\n— Үлемдән һуң яңынан тереләсәкһегеҙ, — тип әйтһәң, кәферҙәр, һис шикһеҙ:\n- Был күҙ буяуҙан (сихырҙан) башҡа нәмә түгел, — тип әйтәсәктәр.\n(«Уның тәхете һыу өҫтөндә ине» һөйләме тураһында бәхәстәр күп. Хәсән Басри Чантай яҙыуына күрә, мәшһүр тәфсирселәрҙән Бәйзаүи был фекерҙе кире ҡаға. Күк менән Ер яралтылғанға саҡлы ғаләмдә Ғәреш һәм һыу ғына була. «Ғәрше көрси” ҙең һүҙлек мәғәнәһе — туғыҙынсы ҡат күктә урынлашҡан тәхет. Әммә ҡайһы берәүҙәр уны Бөтөн Ғаләм йәки уның менән идара итеү тип аңлата.\n«Ғәреш: ғаләмдәге бөтөн есемдәрҙе солғап алған һәм беҙ күҙ алдына килтерә алмаған нәмәлер. Тәфсирселәрҙең был аятҡа ҡағылышлы аңлатмаларына күрә, Аллаһы Тәғәлә башта Ғәреште, унан һуң һыуҙы, унан һуң күктәрҙе һәм Ерҙе яралтҡан».\nӘгәр ҙә Беҙ уларға биреләсәк язаны һанаулы көндәргә кисектереп торһаҡ, һис шикһеҙ: — Был кисектереүҙең сәбәбе нимә? (Ни өсөн ғазапты бөгөн үк бирмәй?) — тип һораясаҡтар. Аң булығыҙ, ул яза килгәс, улар өҫтөнән яза алынмаҫ. Улар көлкөгә һанап килгән ул ғазаптар үҙҙәрен үк уратып аласаҡ.\nКешегә рәхим-рәхмәттәр биреп тә һуңынан ул рәхим-рәхмәттәребеҙҙе унан алһаҡ, ҡарағыҙ, ул кеше тамам өмөтһөҙлөккә төшә һәм шөкөрһөҙ була.\nБашына төшкән бәләнән һуң уға ниғмәттәр бирһәк, әлбиттә, ул:\n— Яманлыҡтар минән китте, — тип әйтер.\nУл саҡта кеше (мөшкөл хәлен онотоп) ҡыуаныр һәм танауын сөйөр (маһайыр).\nАуырлыҡтарға сыҙап, сабыр итеп, изгелек ҡылғандар улай түгел. Улар өсөн ярлыҡау һәм әжерҙәр булыр.\n— Ул (Аллаһың) Күктән беҙгә хазина яуҙырһын ине йәки берәй фәрештәһен төшөрһөн, — тип әйткәс, бәлки һин аяттарыбыҙҙың ҡайһы берҙәрен уларға аңлатыуҙан баш тартырһың һәм шуның арҡаһында йәнең ҡыҫылыр. Аң бул, һин бары тик киҫәтеүсе генә. Аллаһ ҡына бөтөн нәмәнең хужаһы.\n— Уны (Ҡөръәнде) әллә үҙеңдән сығарып яҙҙыңмы? — тип һорарҙар мөшриктәр.\n— Әйҙәгеҙ, һеҙ ҙә шуның кеүек, һис юғында ун сүрә сығарып, яҙып ҡарағыҙ. Аллаһтан башҡа табынғандарығыҙҙы ла саҡырығыҙ, (ул уйҙырма Илаһтарығыҙ ҙа берәй сүрә яҙып ҡараһын) әгәр ҙә һеҙҙең һүҙегеҙ дөрөҫкә сыҡһа, — тип.\nӘгәр ҙә шунан һуң улар (мөшриктәр һәм һындар-боттар яуап бирмәһә) был эште (аят яҙыуҙы) башҡара алмаһалар, хаҡтыр, ул (Ҡөръән) Аллаһтың ғилеме менән индерелгән булып ҡала. Ысынлап та, Аллаһтан башҡа тәңре юҡ. Инде шунан һуң да һеҙ мосолман булмаҫһығыҙмы икән?\nФани донъяла муллыҡ эсендә йәшәргә теләгәндәргә, башҡарған эштәренең гүзәл әжере булараҡ, мул итеп түләрбеҙ, улар һис бер зыян күрмәҫ.\nБына шулар инде Әхирәттә уттан башҡа нәмә алмаясаҡ кешеләр. Уларҙың ҡылғаны ла файҙаһыҙ эш ине. Фани донъяла ҡылғандары юҡҡа сыҡты.\nАллаһтан аяттар ҡабул итеп, арттарынан шаһит килһә, әгәр алдарында яҡшы юлға өндәүсе, рәхмәтле Мусаға бирелгән Китап ятһа, улар иман килтерерҙәр. Уны танымаған һәр төрлө төркөмдәргә алдан вәғәҙә ителгән тамуҡ буласаҡ. Һин дә был мәсьәләлә икеләнеп ҡалма. Сөнки, хаҡтыр, быларҙың барыһы ла Раббыңдандыр. Ләкин кешеләрҙең (мөшриктәрҙең) күбеһе иман килтермәй.\nАллаһҡа ҡаршы ялғандар уйлап сығарғандан да яманыраҡ кем бар? Улар Аллаһ хөкөмөнә китереләсәк, шаһиттар ҙа:\n— Бына былар Раббыға ҡаршы ялған һөйләүселәр, — тип әйтәсәк.\nАң булығыҙ, Аллаһтың ләғнәте залимдар башына буласаҡ.\nУлар шундай (залимдар, кешеләрҙе) Аллаһ юлынан яҙҙырырға, уны (тура юлды) кәкре итеп күрһәтергә теләйҙәр. Әхирәтте инҡар итеүселәр ҙә шулар булыр.\nУлар Ер йөҙөндә (Аллаһты) көс-ҡеүәтһеҙ хәлдә ҡалдырырлыҡ ҡөҙрәткә эйә түгел. Үҙҙәрен Аллаһтан (язаһынан) ҡотҡара алырлык бер генә ярҙамсылары ла юҡ. Уларға ҡат-ҡат яза биреләсәк. Улар Хәҡиҡәтте ишетмәмешкә, күрмәмешкә һалышалар.\nУлар үҙҙәренә үҙҙәре зыян эшләне. Уйлап сығарғандары (боттары) ла, үҙҙәренән ҡасып китеп, юҡҡа сыҡты.\nШик юҡ, Әхирәттә иң күп зыян күреүселәр ҙә шулар булыр.\nИман килтереп, изгелекле эштәр эшләгән кешеләр, Аллаһҡа буйһоноп, итәғәт иткәндәр йәннәт әһелдәре булып, шунда мәңгегә ҡаласаҡ.\nБыл ике халыҡтың (кәферҙәр менән мосолмандарҙың) хәле һуҡыр менән күҙле, һаңғырау менән ишетеүсе кешенеке кеүек. Улар бер-береһенә тиң булырмы? Әле һаман ғибрәт алмайһығыҙмы ни?\nБына Беҙ Нухты үҙ халҡына пәйғәмбәр итеп күндергән инек. (Ул әйтте).\n— Әлбиттә, мин Аллаһтың ғазабы тураһында һеҙҙе киҫәтеүсе кеше.\nАллаһтан башҡаға ғийбәҙәт ҡылмағыҙ. Хаҡтыр, мин һеҙҙең өҫтөгөҙгә хәтәр яза килер, тип ҡурҡам, — тине.\n(Нух) ҡәүеменең иманһыҙ етәкселәре әйтте:\n— Һин дә беҙҙең кеүек үк бер кеше. Һинең арттан бары тик үҙ башы булмаған түбән ҡатлам кешеләре генә эйәргәнен күрәбеҙ. Беҙҙән өҫтөн һис бер өҫтөнлөк һиндә юҡ. Күреп торабыҙ, һеҙҙең барығыҙ ҙа ялғансы.\n— Әй, ҡәрҙәштәрем, әгәр Раббым тарафынан миңә ебәрелгән асыҡ иҫбатҡа эйә булһам, һәм Ул миңә үҙ ҡатынан бер рәхмәт индергән булһа, һеҙҙән йәшереп тотолған булһа, быңа нимә әйтерһегеҙ? Һеҙ уны ҡабул итергә теләмәһәгеҙ, беҙ уны һеҙгә ирекһеҙләп таҡмаясаҡбыҙ.\nӘй, халҡым, Аллаһтың әмерҙәрен һеҙгә еткергәнем өсөн мин һеҙҙән һис бер мал (түләү) һорамайым. Миңә тейешле әжер бары тик Аллаһ ихтыярында ғына. Мин иман килтергәндәрҙе янымдан ҡыумаясаҡмын. Улар Аллаһ менән ҡауышасаҡ. Фәҡәт мин һезҙҙе билдәһеҙлек эсендә аҙашҡан бер халыҡ булараҡ күрәм.\n... Әй, халҡым, уларҙы ҡыуһам, мине Аллаһтан (уның язаһынан) кем килеп ҡотҡарыр? Шуны ла аңламайһығыҙмы ни һуң һеҙ?\n— Аллаһтың бөтөн хазинаһы минең ҡулда, тип әйтмәнем. Ләкин мин йәшерен нәмәләрҙе лә белмәйем. «Мин - фәрештә», -тип тә әйтмәйем. Һеҙ нәфрәт менән ҡараусыларға ла мин: «Аллаһ уларға бер ҡасан да изгелек ҡыласаҡ түгел», - тип әйтә алмайым. Уларҙың күңелендә нимәләр барын бары тик Аллаһ ҡына белә. Иман килтергән (фәҡирҙәрҙе) янымдан ҡыуған хәлдә мин дә залимға әүереләсәкмен, — тине.\n— Әй, Нух, һин беҙҙең менән оҙаҡ һүҙ көрәштерҙең, ғауғаны арттырҙың ғына. Әгәр ҙә һин дөрөҫ һүҙ һөйләй торған булһаң, беҙҙе ҡурҡыта торған язаны хәҙер үк килтер, - тинеләр.\n— Уны бары тик Аллаһ ҡына килтерә ала (яза биреү бары тик Аллаһ ихтыярында ғына). Һәм һеҙ Аллаһты көс-ҡеүәтһеҙ итә алмаясаҡһығыҙ (һеҙ хаҡлы булып, Аллаһты көсһөҙ хәлдә, көлкөгә ҡалдыра алмаясаҡһығыҙ).\nӘгәр Аллаһ һеҙҙе аҙаштырырға теләһә, мин һеҙҙе ни ҡәҙәр генә өгөтләһәм дә, һеҙгә файҙа булмаҫ (иманга килмәйәсәкһегеҙ). Ул һеҙҙең Раббығыҙ. Һәм, ниһайәт, һеҙ Уның янына килтереләсәкһегеҙ.\n— Ул (Мөхәммәд) быны (Ҡөръәнде) үҙе уйлап сығарған, — тип әйтерҙәр.\n- Әгәр ҙә мин уны үҙем уйлап сығарған булһам, гөнаһы үҙемә булыр. Ләкин мин һеҙ ҡылған гөнаһтан йыраҡ торасаҡмын, — тип.\nНухҡа уахи ителде:\n—Халҡың эсенән иман килтергәндәрҙән башҡаһы иман килтермәйәсәк. Шулай булғас, улар ҡылған (гөнаһтар) өсөн борсолма.\nМин күреп торғанда, әмеребеҙ килгәс, кәмә эшлә һәм кәфер иткәндәр тураһында минең менән бер һүҙ ҙә һөйләшмә (йәғни, улар өсөн ғәфү һорама, доға ҡылма). Улар, һис шикһеҙ, батып үләсәк.\nНух кәмә яһай башлағас, халыҡтың бай етәкселәре уның янынан үтеп-һүтеп йөрөгәндә мыҫҡыллы һүҙҙәр әйтеп уҙалар ине. Ул (уларға) әйтте:\n— Әгәр ҙә беҙҙән көләһегеҙ икән, шуны яҡшы белеп тороғоҙ, һеҙ беҙҙән көлгән кеүек, килер ваҡыт, беҙ ҙә һеҙҙән көлөрбөҙ.\nХурлыҡлы язаның кем өҫтөнә киләсәге һәм бөтмәҫ-төкәнмәҫ ғазаптың кем башына төшәсәген оҙаҡламай күрербеҙ, - тине.\nНиһайәт, әмеребеҙҙән һуң һыу ҡайнап таша башлағас, Нухҡа әйттек:\n— Исемдәре телгә алынғандарҙан тыш (кәферҙәрҙән, бер ҡатыныңдан, бер улыңдан башҡа йән эйәләренең) һәр берһенән берәй пар, ғаиләңде һәм иман килтергәндәрҙе кәмәңә ал.\nӘммә уның менән бергә бик әҙ кеше иман килтергән ине.\n(«Т. Кочигитта: мейес ҡайнай башлағас. X. Ҡараманда: һыуҙар ҡайнап, күбәйә башлағас. X. Чантайҙа: мейес ҡайнаған заман. И. Крачковскийҙа: закипела печь. Ш. Ноғманиҙа: ерҙән һыу ҡайнап сыға башлағас, тип бирелә. Ләкин ғасырыбыҙҙың ғалимдарынан Хәмди Языр иһә, хәҙрәти Нух кәмәһенең елкәнле булмайынса, пар машинаһында йөрөгәнлеге тураһында фараз ҡыла. Йәғни, пар ҡаҙанының ҡайнай башлауына ишара итә. Мәуләнә М. Алидә иһә: үҙәндән урғылып һыу аға башлағас, тип әйтелгән».\n41. (Нух) әйтте:\n— Кәмәгә менегеҙ. Уның йөҙөп китеүе лә, туҡтауы ла Аллаһ исеме менән башҡарыла. Шик юҡ, Раббым ярлыҡаусы, ғәфү итеүселер, — тине.\nКәмә уларҙы алып тау кеүек тулҡындар араһында йөҙә ине. Нух кәмәнән йыраҡта ҡалған улына:\n— Балаҡайым, һин дә беҙҙең менән бергә кәмәгә ултыр, кәферҙәр менән бергә булма, — тип ҡысҡырҙы.\n(Ярҙа ҡалған) улы:\n— Мин һыу етмәҫлек тау түбәһенә менеп ҡотоласаҡмын, - тине. (Нух):\n— Бөгөн Аллаһтың әмеренән мәрхәмәтле Аллаһтан башҡа берәү ҙә ҡотҡара алмаясаҡ, — тине. Шул саҡ улар араһына тулҡын бәреп керҙе һәм шулай итеп, (Нухтың улы) батып үлде.\nҺәм әйтелде (Аллаһ тарафынан):\n— Әй, Ер, һыуыңды йот. Әй, Күк, һыуыңды туҡтат, — тип әйтелде. Һыу кәмей башланы. Эш тамам булды. Кәмә лә Джүди тауына килеп һыйынды Һәм:\n— Тонсоҡһон шул залимдарҙың тоҡомо, — тип әйтелде.\nРаббыһына доға итеп, Нух әйтте:\n— Йә, Раббым, шөбһәһеҙ, улым да минең тоҡомом ине бит. Һинең вәғәҙәң иһә, әлбиттә, хаҡтыр. Һин хаҡимдар хаҡимы, —тине.\n— Әй, Нух, ул асылында һинең тоҡомоң түгел ине. Сөнки ул — яманлыҡ ҡылған кеше. Шулай булғас, белмәгәнең тураһында Миннән үтенмә. Джәһилләрҙән (наҙанлығы арҡаһында гөнаһ ҡылыусы) булмаһын, тип киҫәтәм Мин һине.\n— Йә, Раббым, киләсәктә белмәгәнем тураһында ялбармаҫ өсөн, Һиңә һыйынам. Мине ярлыҡамаһаң, ғәфү итмәһәң, мин зыян күреүселәрҙән һаналырмын.\n— Әй, Нух, һиңә һәм һинең менән бергә булған халҡыңа Беҙҙән сәләм, бәрәкәттәр менән (кәмәнән) төшөгөҙ. Уларҙы Беҙ донъяла рәхәт йәшәтәсәкбеҙ. Һуңынан Беҙҙән хәтәр яза аласаҡ халыҡтар ҙа буласаҡ.\n(Мөхәммәд) һиңә индерелгән йәшерен хәбәрҙәр ошо булыр. Бынан алда был хәбәрҙәрҙе һин дә, халкың да белмәй ине. Шуға күрә, һин сабыр ит. Сөнки һуңғы нәтижә (әжер, сабыр итеп, ҡыйынлыҡтарға сыҙап, гөнаһ ҡылыуҙан) һаҡланғандарҙыҡы булыр.\nҒәд ҡәүеменә лә һудты күндерҙек. Әйт:\n— Әй, ҡәүемем, Аллаһҡа буйһоноғоҙ. Уннан башҡа (Илаһи ҡөҙрәткә эйә һәм) тәңре булырҙай һис бер кем юҡ. Башҡаһын һеҙ бары тик уйлап ҡына сығарҙығыҙ, — тип.\n— Әй, ҡәүемем, мин һеҙҙән түләү өмөт итмәйем. Минең әжерем бары тик мине яралтҡан (Аллаһ) ихтыярында ғына. Әле һаман шул турала уйлап ҡарағанығыҙ булманымы ни?— тип әйт.\n— Әй, ҡәүемем, Раббығыҙҙан ярлыҡау теләгеҙ. Һуңынан тәүбәгә килегеҙ. Өҫтөгөҙгә мул ямғырҙар яуҙырһын һәм ҡеүәтегеҙгә ҡеүәт өҫтәһен. Гөнаһ ҡылып (Аллаһтан) йөҙ сөйөрмәгеҙ, — тип әйт.\n— Әй, һуд, һин беҙгә асыҡ бер мөғжизә күрһәтмәнең, һинең һүҙеңә ҡарап, беҙ ҙә тәңреләребеҙҙе ташламаясаҡбыҙ, һәм беҙ һиңә ышанып, иман килтерәсәк түгелбеҙ, —тинеләр.\n- Беҙ: тәңреләребеҙҙең берәйһе һиңә зыян-зәхмәт һалғандыр, — тип кенә әйтә алабыҙ. (Йәғни шул зәхмәттән һуң һин аҡылдан яҙғанһыңдыр, юҡты һөйләп йөрөйһең.) (Һуд) әйтте:\n— Мин Аллаһты шаһит итәм. Һеҙ ҙә шаһит булығыҙ, мин һеҙ Аллаһҡа тиң күреп табынғандарҙан йыраҡ торам,— тине.\n— Унан башҡа (табынған һындарығыҙ) менән бергә барығыҙ ҙа миңә ҡаршы, тын алырға ла ирек бирмәҫтәй, мәкер ҡороғоҙ.\nЫсындан да мин, Раббым, һеҙҙең Тәңрегеҙ булған Аллаһҡа һыйындым, Ул мөгөҙөнән, ялынан тотмаған бер генә януар ҙа донъяла юҡ. (Ул башҡара алмаған, уның ҡөҙрәте етмәгән нәмә юҡ.) Шөбһәһеҙ, Аллаһым минең тура юлдың хужаһылыр.\nӘгәр йөҙ сөйөрһәгеҙ (уныһы һеҙҙең эш, теләһәгеҙ нимә эшләгеҙ, әммә үҙемә тигән бурысты мин үтәнем) күндерелгән хәбәрҙе мин һеҙгә белдерҙем. Раббым (ихтыяр итһә) һеҙҙең урынға башҡа бер халыҡты килтерер, ләкин һеҙ Уға бер ниндәй ҙә яманлыҡ ҡыла алмаҫһығыҙ. Хаҡтыр, Раббым һәр нәмәне күҙәтеп тороусылыр.\nБеҙҙән әмер килгәс, Һудты һәм уның менән бергә иман килтергәндәрҙе рәхмәтебеҙ менән ҡотҡарҙыҡ, уларҙы ауыр язанан алып ҡалдыҡ.\nБына Ғәд ҡәүеме шул булыр. Раббының аяттарын инҡар иттеләр. Уның пәйғәмбәрҙәренә буйһонманылар һәм һәр йәберләүсенең әмеренә буйһондолар.\nУлар һәм был донъяла, һәм дә Ҡиәмәт көнөндә ләғнәткә хөкөм ителде. Аң булығыҙ, Ғәд халҡы Раббыны инҡар итте. Унан һуң тағын белеп тороғоҙ, һудтың халҡы Аллаһтың рәхмәтенән йыраҡҡа (һәләкәткә) ҡыуылды.\nСәмуд ҡәүеменә лә үҙ ҡәрҙәштәре Салихты күндерҙек. Әйтте:\n— Әй, халҡым, Аллаһҡа ғийбәҙәт ҡылығыҙ. Һеҙҙең өсөн унан башҡа (Илаһи ҡөҙрәткә эйә һәм) тәңре булырҙай һис бер кем юҡ. Ул һеҙҙе ерҙән (тупраҡтан) яралтты. Ул һезҙҙе шунда йәшәтте. Шуға күрә, һеҙ унан ярлыҡау һорағыҙ. Унан һуң тәүбә итегеҙ. Раббым (доға уҡыған) кешеләренә яҡындыр, (доғаларығыҙҙы) ҡабул итеп яуап ҡайтарыусылыр.\n— Әй, Салих, һин беҙҙең арала йәшәгәндә өмөтлө генә егет инең. (Хәҙер) бабаларыбыҙ табынғандарға табынырға ҡамасаулайһың. Дөрөҫөн генә әйткәндә, беҙ һин ғибәҙәт ҡылырға саҡырған ул заттан ныҡ шикләнәбеҙ, — тинеләр.\n— Әй, халҡым, әгәр мин Раббымдан (бирелгән) ап-асыҡ аяттар эйәһе булһам һәм Ул миңә рәхмәтле булып (пәйғәмбәрлек) биргән булһа, быға нимә әйтерһегеҙ? Әгәр ҙә мин Уға буйһонмаһам, Аллаһтан (уның язаһынан) кем мине ҡотҡарып ҡалыр? Ул ваҡытта һеҙ ҙә миңә зыян эшләүҙән ары бер нимә лә ҡыла алмаған булыр инегеҙ.\nӘй, ҡәүемем, бына һеҙгә Аллаһтың мөғжизәһе булараҡ дөйә күрһәтәм. Уны иреккә ебәрегеҙ, Аллаһтың ерендә ул ашаһын-эсһен. Уға яманлыҡ ҡылмағыҙ. (Юҡһа) һуңынан һеҙҙе оҙаҡламаҫтан бер ғазап тотасаҡ.\nСалихты тыңламанылар, дөйәне (балтырҙарын киҫеп) үлтерҙеләр. Салих әйтте:\n— Өйөгөҙҙә өс көн (байрам яһап) тороғоҙ, (һуңынан һәләк буласаҡһығыҙ), — тине. Был киҫәтеү һис тә буш һүҙ түгел ине.\nӘмерем менән Салихты һәм уның менән бергә иман килтергәндәрҙе, Беҙҙең рәхмәтебеҙ булараҡ, (язанан) һәм мәсхәрәнән ҡотҡарҙыҡ. Шөбһәһеҙ, Раббың ҡеүәтлеҙер, еңеүселер.\nЗолом итеүселәрҙе лә ҡурҡыныс тауыш (ғарасат гөрөлтөһө) тотто һәм йорттарында (йәнһеҙ) йөҙ түбән ҡапланған килеш ҡалдылар.\nӘйтерһең дә, улар шунда йәшәмәгән дә кеүек. Аң булығыҙ, Сәмуд ҡәүеме, ысындан да, Раббыны инҡар итте. Йәнә белеп тороғоҙ, Сәмуд халҡы (Аллаһтың рәхмәтенән) мәхрүм ҡалды.\nНиһайәт, илселәребеҙ (фәрештәләр) Ибраһимға һөйөнсө килтерҙеләр:\n— Сәләм һиңә, — тинеләр.\n— Һеҙгә лә сәләм, — тине лә тиҙ генә табынға ҡыҙҙырылған быҙау ите алып килде.\nУларҙың ризыҡҡа һуҙылмағандарын күреп, ул (Ибраһим) тунымуны һәм уның күңеленә шик-ҡурҡыу төштө. Әйттеләр:\n— Ҡурҡма һин, беҙ Лут ҡәүеме тарафына ебәрелгәнбеҙ, — тинеләр.\nИбраһимдың ҡатыны шунда уҡ аяҡ өҫтө баҫып тора ине, беҙ уға Исхаҡ менән Яҡуп тураһында һөйөнөслө хәбәр бирҙек, ул көлдө.\n— Был — кеше ышанмаҫлыҡ эш. Мин бит ҡарсыҡ инде, ирем дә ҡарт кеше, ҡайҙан килеп беҙҙең балабыҙ булһын? Был — ғәжәп тәбиғи хәл, — тине ҡатын.\n—Аллаһтың әмеренә ғәжәпләнәһегеҙме? Әй, йортло халыҡ, Аллаһтың рәхмәте һәм бәрәкәте һеҙгәлер. Шөбһәһеҙ, Ул маҡтауға лайыҡ, Уның шөһрәте киңдер.\nИбраһимдың ҡурҡыуы бөткәс, (балаһы буласағы тураһында) һөйөнөслө хәбәр алғандан һуң, ул Лут халҡы тураһында (уларҙы яҡлап) илселәребеҙ менән һөйләшә башланы.\nЫсындан да, Ибраһим йомшаҡ холоҡло, кесе күңелле, Аллаһ юлына бирелгән бер кеше ине.\n— Әй, Ибраһим, был эштән (Лут кәферҙәрен яҡлауҙан) баш тарт. Сөнки Раббының әмере (ғазабы) килде инде. Һәм уларға кире алынмаҫ яза әҙер.\nИлселәребеҙ Лут янына килгәс, ул уларҙы күреп, хәсрәткә ҡалды, уның хәле китте. Ул әйтте:\n— Ай-һай ауыр килде был көн, — тине.\n(Луттың ҡатыны ире Лут янына килгән фәрештәләрҙе сибәр егеттәр, тип белеп, башҡа ирҙәргә барып: «Уларҙы файҙаланығыҙ», - ти. Лут был йәш егеттәрҙе тегеләрҙән нисек яҡлармын, нисек һаҡлармын, тип ҡайғырҙы, хәлһеҙ булды. Лут халҡында ирҙәр менән ирҙәр араһындағы енси аҙғынлыҡ киң таралған була. Кара: с. 7:80, 81.)\nЛут ҡәүеменең ирҙәре (йәш егеттәрҙе теләүселәр) ашыға-ашыға уның өйөнә килделәр. Улар бынан алда ла (шундай уҡ) яманлыҡтар ҡылған халыс ине.\n— Ий, ҡәрҙәштәрем, — тине Лут. - Бына былары — минең ҡыҙҙарым, улар һеҙҙең өсөн саф (йәғни, ҡунаҡ егеттәргә ҡағылмаяыҙ, улар урынына ҡыҙҙарымды файҙалунығыҙ). Аллаһтан ҡурҡығыҙ һәм ҡунаҡ егеттәр алдында мине мәсхәрәгә ҡалдырмағыҙ. Арағыҙҙа, исмаһам, бер генә тура кеше лә юҡмы ни һуң?\n— Үҙең беләһең, һинең ҡыҙҙарың беҙҙе ҡыҙыҡһындырмай, һәм һин беҙҙең нимә теләгәнебеҙҙе лә яҡшы беләһең.\n— Их, һеҙгә ҡаршы торорлоҡ ҡеүәтем булһа ине минең йәки миңә ярҙам итерлек таянысым булһа ине, — тине Лут.\n— Әй, Лут, беҙ — Раббының илселәре. Улар һиңә ҡағыла алмаҫ. Һин төндөң бер уңайлы ваҡытында ғаиләңде алып юлға сыҡ. Артҡа боролоп ҡарамайынса ҡасығыҙ. Ҡатыныңдан башҡа һис кем өйҙә ҡалмаһын. Уларға килаһе яза, шөбһәһеҙ, ҡатыныңа ла ҡағыласаҡ. Вәғәҙә ителгән яза иртәнге яҡта буласаҡ. Таң атырға күп ҡалманы бит инде.\nӘмеребеҙ килгәс, ул ерҙәрҙең (шәһәрҙәрҙең,) аҫтын-өҫкә килтерҙек һәм уларҙың өҫтөнә яндырылған балсыҡтан яһалған таштар яуҙырҙыҡ.\nУл таштар Раббы тарафынан тамғаланған ине. Улар залимдарҙан йыраҡ түгел.\nМәдйән халҡына үҙ араларынан сыҡҡан Шөғәйепте күндерҙек.\n— Әй, халҡым, Аллаһҡа буйһоноғоҙ. Һеҙҙең өсөн Унан башҡа (Илаһи ҡөҙрәткә эйә һәм) тәңре булырҙай һис бер кем юҡ. Үлсәгәндә ауырлыҡты ла, (киҫкәндә) оҙонлоҡ үлсәмен дә кәметмәгеҙ. Күреп торам, һеҙ муллыҡ эсендә (йәшәйһегеҙ). (Һеҙ гөнаһҡа батып, шул гөнаһтарығыҙ өсөн) һеҙҙе бер көндө ғазаптар сорнап алыр, тип ҡурҡам, — тине.\n— Әй, халҡым, (ауырлыҡ һәм оҙонлоҡ) үлсәгәндә ғәҙел булығыҙ. Кешеләргә әйберҙәрен (өлөштәрен) кәметеп бирмәгеҙ. Ер йөҙөндә боҙоҡлоҡ таратып йөрөмәгеҙ.\nӘгәр ҙә мосолман икәнһегеҙ, Аллаһ нимә ҡалдырған, һеҙгә шул хәйерлерәк. Мин һеҙҙең янға ҡуйылған һаҡсы түгел.\n— Әй, Шөғәйеп, аталарыбыҙ табынған һындар-боттарҙан баш тартырға, байлығыбыҙҙы үҙебеҙ теләгәнсә тотмаҫҡа һиңә намаҙың әмер итәме? Юҡһа, һин йомшаҡ холоҡло һәм дә тура кеше инең, тип беләбеҙ.\n— Әй, халҡым, уйлап ҡарағунығыҙ булдымы икән, әгәр ҙә Раббымдан миңә ап-асыҡ аяттар килһә, затлы ризыкҡтар ҙа бирелгән булһа, нимә әйтерһегеҙ? Рөхсәт ителмәгәндәрҙе эшләгәнегеҙҙе мин хуплай алмайым бит инде. Көсөм еткәнсә, мин һеҙҙе үҙгәртеп, тура юлға сығарырға тырышасаҡмын. Быны мин фәҡәт Аллаһтың ярҙамы менән генә башҡара алам. Бары тик Уға тәүәккәл иттем, бары тик Уға ҡайтасаҡмын.\n— Әй, халҡым, һаҡ булығыҙ, миңә ҡаршы бармағыҙ, Нух халҡы йәки Һуд халҡы йәки Салих халҡының башына килгән (язалар) һеҙҙең башҡа ла төшмәһен ине. Лут халҡы һеҙҙән йыраҡ түгел. (Ундай яза һеҙҙән дә йыраҡ йөрөмәҫ.)\n— Раббығыҙҙан ярлыҡау теләгеҙ, унан һуң тәүбәгә килегеҙ. Шөбһәһеҙ, Раббым киң миһырбан эйәһе, сикһеҙ мәрхәмәтле.\n— Әй, Шөғәйеп, һин һөйләгәндәрҙең күбеһен аңламайбыҙ, һине зәғиф бер кеше тип уйлайбыҙ, ҡәрҙәштәрең булмаһа ине, һине, һис шикһеҙ, таш бәреп үлтерер инек. Һин беҙҙән өҫтөн түгелһең.\nӘй, ҡәүемем, минең ҡәрҙәштәрем, һеҙгә Аллаһтан да ҡәҙерлерәкме ни? Аллаһты онотоп, Уның әмерҙәренән йөҙ сөйөрҙөгөҙ. Шөбһәһеҙ, Раббым һеҙ ҡылғандарҙың барыһын да уратып алыусы.\n— Әй, халҡым, ҡулығыҙҙан килгәнде эшләгеҙ. Мин дә эшләйәсәкмен. Үҙ-үҙенә рисуай итәсәк язаның киләсәге, кемдең кем икәнен, ялғансыларҙың кем икәнлеген оҙаҡламай күрәсәкһегеҙ. Көтөгөҙ. Мин дә һеҙҙең менән бергә көтәм.\nБойороғобоҙ килеп еткәс, Шөғәйепте һәм уның менән бергә иман килтергәндәрҙе рәхмәтебеҙ менән ҡотҡарҙыҡ; золом итеүселәрҙе иһә ҡурҡыныс бер тауыш тотто ла, йорттарында йөҙ түбән (һәләк булып) ҡалдылар.\nӘйтерһең дә, улар шунда йәшәмәгәндәр ҙә кеүек. Белеп тороғоҙ, Сәмуд халҡы (Аллаһтың рәхмәтенән йыраҡ булғаны кеүек) Мәдйән халҡы ла йыраҡлашып, юҡҡа сыҡты.\nХаҡтыр, Мусаны ла мөғжизәләребеҙ менән һәм ап-асыҡ аяттарыбыҙ менән\nФирғәүенгә һәм уның юғары дәрәжәле кешеләре янына ебәрҙек. Ләкин улар Фирғәүен бойороғона буйһондо. Юҡһа, Фирғәүендең бойороғо ғәҙел түгел ине.\nФирғәүен Ҡиәмәт көнөндә үҙ халҡының алғы сафында буласаҡ, (һыу эсергә алып барған кеүек) уларҙы эйәртеп, утҡа йығыласаҡ. Ул урын ниндәй хәтәр.\nУлар был донъяла ла, Ҡиәмәт көнөндә лә ләғнәткә хөкөм ителгән инде. Уларға бирелгән «бүләк» (яза) бик тә хәтәр «бүләк» булыр.\n(Ий, Мөхәммәд, халыҡтары һәләк булған) илдәр тураһындағы хәбәрҙәр ошо булыр. Беҙ уларҙы һиңә аңлатабыҙ, уларҙың нәҫеленән хәҙер ҙә иҫәндәре бар, сабып ташланған бесән шикелле ҡырылып юҡҡа сыҡҡандары ла бар.\nБеҙ уларға золом итмәнек. Улар бары тик үҙҙәренә үҙҙәре золом килтерҙе. Раббының яза әмере килгәндә, Аллаһты инҡар итеп, табына торған һындары уларға һис тә ярҙам итмәне, язаларын арттырыуҙан башҡа бер нигә лә яраманылар.\nРаббың ғәҙелһеҙ шәһәрҙәрҙең халыҡтарын ана шулай язаланы. Шөбһәһеҙ, Уның язаһы шундай хәтәр, интектергес һәм әрнетеүлеҙер.\nБына быларҙың барыһы ла Әхирәт язаһынан ҡурҡҡандар өсөн бер ғибрәттер. Ул Көн барса кешеләр бер урынға йыйылған көндөр, ул Көн (бөтөн йәнлеләрҙең Аллаһ ҡаршыһында) яуап тотҡанын ҡарау көнөлөр.\nБеҙ уны (Ҡиәмәт көнөн) бары тик һанаулы бер ваҡытҡа ғына кисектереп торабыҙ.\nУл Көн килгәс, Аллаһтың рөхсәтенән башҡа һис кем һөйләшә алмаҫ. Уларҙың ҡайһыһыҙыр бик бәхетһеҙ буласаҡ, кемдәрҙер бәхеткә ирешәсәк.\nБәхетһеҙҙәр утта янасаҡ, шунда улар аҡырыш, ыңғырашыу (һыҙланыу) эсендә ҡаласаҡ.\nУлар шунда янасаҡ. Ер менән Күк дауам иткәнсе һәм Аллаһ башҡаса хөкөм сығарғанға саҡлы. Аллаһ үҙ ихтыярынса хөкөм итеүсе.\n(«Әҙ гөнаһлылар тамуҡта бер аҙ ваҡыт янғандан һуң, Аллаһ әмере менән ожмахҡа ҡайтарыла».Хәсән Чантай тәфсиренән. Ул Бәйзәвиҙән алған.)\nБәхетлеләр иһә йәннәткә керер. Улар шунда мәңгегә ҡаласаҡ. Ер менән Күк дауам иткәнсегә саҡлы. Аллаһ башҡа хөкөм сығарғансыға саҡлы. Был ниғмәттәр бөтмәҫ-төкәнмәҫ бәрәкәттер.\n(«Ер менән Күктең дауамы» тураһындағы тәғбирҙә фани донъялағы Ер менән Күк түгел, Әхирәт донъяһының Ере, Күге тураһында һөйләнә. Идраһим сүрәһенең 48 нсе аятында: ул Көн еткәс, Ер башҡа Ер менән, Күк иһә башҡа бер Күк менән алыштырылыр, тип әйтелә».Садретдин Ғүмүш тәфсиренән.)\nУлар, аталары нисек итеп һындарға табынған булһа, шулай табына. Бының яман ғәмәл икәнлегенә шик тотма. Уларға тейешле язаны һис кәметмәҫбеҙ.\nХаҡтыр, Беҙ Мусаға китап бирҙек. Ләкин араларында ғауға ҡупты (кемдер уға ышанды, кемдер: ялған, тине). Әгәр ҙә Аллаһтың алдағы вәғәҙәһе булмаһа ине, улар араһындағы бәхәс киҫелгән булыр ине (эштәре бөткән булыр ине). Шик юҡ, улар ҙа (мөшриктәр ҙә) Ҡөръән(дең Аллаһтан ингәнлеге) хаҡында шик белдерҙе.\nШик юҡ, Раббың уларҙың һәр берһенә лә ҡылған ғәмәлдәренә күрә теүәл әжер (яза) бирәсәк. Раббың уларҙың нимә ҡылғанын белеп тора.\nШуға күрә, һинең менән бергә тәүбә иткәндәр, һеҙгә бойоролғанса, тура юлда ҡалығыҙ. Сиктәрҙе уҙмағыҙ. Хаҡтыр, ул һеҙҙең нимә ҡылғандарығыҙҙы бик яҡшы белеп тора.\nЗолом итеүселәргә таянмағыҙ. Һуңынан һеҙгә лә ут ҡабыр (йәһәннәмдә янырһығыҙ). Аллаһтан башҡа һеҙҙең ярҙамсығыҙ юҡ. Ахырҙа (гөнаһтарығыҙ булһа) Унан да ярҙам күрмәҫһегеҙ.\nКөн башында ла, аҙағында ла намаҙ уҡығыҙ. Изгелектәр әшәке ғәмәлдәрҙе ҡаплар. Былар иҫкә алырға теләүселәр өсөн бер киҫәтеүҙер.\n(Эй, Мөхәммәд) сабыр-сыҙам бул, һис шикһеҙ, Аллаһ изгелек ҡылғандарҙың изгелеген заяға сығармаҫ.\nҺеҙҙән әүүәл йәшәгән болондар араһында, беҙҙең ярҙам менән ҡотолоуға ирешкән бер нисә кешенән башҡа, Ер йөҙөндә йәшәүсе кешеләрҙе аҙғынлыҡтан тыйырға алыныусы кеше булманы, ни сәбәпле? Золом итеүселәр иһә үҙҙәренә бирелгән донъя байлығына алдандылар һәм гөнаһлыларҙан булдылар.\nХалыҡтары изгелекле булған шәһәрҙәрҙе Аллаһ хаҡһыҙға һәләк итмәҫ.\nРаббың ихтыяр итһә ине: бөтөн кешеләрҙе лә бер өммәттән яһаған булыр ине. Ләкин улар ғауға сығарыуҙан туҡтамайҙар.\nАллаһтың мәрхәмәтенә юлыҡҡандарынан тыш. Шуға күрә, Аллаһ уларҙы яралтты (бар итте) Раббының:\n— Йәһәннәмде кешеләр һәм ендәр менән бергә тултырасаҡмын, — тигәне раҫланды.\nРәсүлдәрем тураһындағы хикәйәләр менән Мин һинең күңелеңде (ихтыяр көсөңдө) нығытырға булам. Уларҙа һинең өсөн Хәҡиҡәт, кешеләр өсөн өгөт һәм киҫәтеү бар.\n- Ҡулығыҙҙан килгәндәрҙе эшләгеҙ. Беҙ ҙә булдыра алғаныбыҙса ғәмәл ҡылырбыҙ, — тип.\n— Көтөгөҙ! Хаҡтыр, беҙ ҙә көтәсәкбеҙ.\nКүктәр һәм Ерҙәге серҙәргә бары тик Аллаһ ҡына хужа һәр ғәмәл Уға ҡайта. Тик, Аллаһҡа буйһоноғоҙ (ғибәҙәт ҡылығыҙ), Уға ғына һыйынығыҙ. Раббығыҙ һеҙ ҡылғандарҙы белеп тора.


ЗӘЙНӘП БИИШЕВА ИҪТӘЛЕГЕНӘ БАҒЫШЛАНДЫ\nҮткән йылдың октябрь айында республика мәктәптәре уҡытыусылары араһында Башҡортостандың халыҡ яҙыусыһы Зәйнәб Биишеваның тыуыуына 105 йыл тулыуға арналған «Иң яҡшы методик эш» тип аталған конкурс иғлан ителгәйне.\nКүптән түгел «Туған тел һәм әҙәбиәт дәрестәрен уҡытыуҙа проблемалар, перспектива һәм уның киләсәге» исемле тѳбәк-ара фәнни-ғәмәли конференцияла ошо бәйгегә йомғаҡ яһалды. Конкурсҡа тәҡдим ителгән 260 фәнни эштең 59-ы иң яҡшылар тип билдәләнде һәм ошо юғары баһаланған эштәр араһында Сибай уҡытыусыларының да булыуы ҡыуаныслы. Ошоға тиклем республика күләмендә уҙғарылған башҡа конкурстарҙа ҡала уҡытыусылары тик призлы урындар яулап килһә, ижади, тѳплѳ эшләүсе педагогтарыбыҙ был юлы ла һынатманы. Мәртәбәле конкурста ҡаланың башҡорт теле һәм әҙәбиәте уҡытыусылары Илүзә Баязит ҡыҙы Насырова (1-се мәктәп), Рүзидә Рәсүл ҡыҙы Үтәшева (гимназия), Сәмәрә Сѳнғәт ҡыҙы Мәмбәтовалар (12-се мәктәп) ҡала намыҫын лайыҡлы яҡлап, тәүге урындарҙы яуланы.\nУҡытыусыларыбыҙҙы еңеүҙәре менән ҡотлайбыҙ. Артабан да эштәрендә юғары уңыштарға ѳлгәшеүҙәрен теләйбеҙ.\nСибай ҡалаһы мәғариф бүлегенең башҡорт теле һәм әҙәбиәте буйынса методисы.


Республиканың милли музейында «Федор Шаляпин. Стольниктан Дон Кихотҡа тиклем» музыкаль күргәҙмәһе асылды\nЭкспозиция Михаил Глинка исемендәге музей берекмәһе тарафынан әҙерләнгән. Бөйөк бастың грим кәрәк-яраҡтары, театр костюмдары, фотоһүрәттәре - барлығы йөҙҙән ашыу экспонат ижад кешеһенең тормош юлы хаҡында һөйләй.\nФедор Шаляпин 60-тан ашыу опера башҡара. Ул тамашасыға Дон Кихот партияһы аша таныла. Музыка белгестәре әйтеүенсә, француз композиторы Жюль Массне был операны Федор Шаляпинға махсус рәүештә яҙған һәм әҫәрҙең уңышы менән рус басына бурыслы. Әйткәндәй, музыкаль күргәҙмә 21 июнгә тиклем дауам итә.\nКүргәҙмә сиктәрендә республикала Михаил Глинка исемендәге Бөтә Рәсәй музыка мәҙәниәте музей берекмәһенең тәүге вәкиллеге асылды. Әлегә буласаҡ экспозиция хаҡында һөйләшеүҙәр бара. Ул Рәсәй гимны тарихына бағышланыуы ихтимал.


Радий Хәбиров республика чиновниктарын нормаға һалынмаған эш аҙнаһына күсерҙе // Сәйәсәт | новости башинформ.рф\n13:00, 16 октября 2018 Сәйәсәт\nРадий Хәбиров республика чиновниктарын нормаға һалынмаған эш аҙнаһына күсерҙе Фото: glavarb.ru\nБашҡортостан Хөкүмәте үҙенең оператив кәңәшмәләрен хәҙер шәмбе һайын көндөҙгө сәғәт 1-ҙә уҙғара башлай. Уларҙа видеоконференция режимында республиканың ҡалалар һәм райондар хакимиәттәре башлыҡтары ҡатнаша ала. Башҡортостан Башлығы вазифаһын ваҡытлыса башҡарыусы Радий Хәбиров Хөкүмәт Премьер-министры Рөстәм Мәрҙәновҡа ошондай йөкләмә бирҙе.\nТөбәк Хөкүмәтендә кисәңге оператив кәңәшмәлә Радий Хәбиров чиновниктарға эшкә ҡарата мөнәсәбәттәрен үҙгәртергә кәрәк тип әйтте, тип хәбәр итә «Медиакорсеть» мәғлүмәт порталы.\n— Коллегалар, мин һеҙгә эшләргә тәҡдим итәм. Мин әле ҡарт кеше түгел, көсөм һәм ныҡышмалылығым да күп. Шуға йәки мин һеҙҙең менән, йә иһә башҡа кешеләр менән уңышҡа өлгәшәм, — тип баҫма Башҡортостан Башлығы вазифаһын ваҡытлыса башҡарыусының телмәренән өҙөмтә килтерә.\nРадий Хәбиров, бынан алып чиновниктарҙың тыныс тормошо булмай, сөнки дәүләт хеҙмәтендә нормаға һалынған эш көнө булмай, тип билдәләне. Шул арала, ул ултырыш залында булған чиновниктарҙың бер ҡайһыһына ла дошмандарса мөнәсәбәттә ҡарамауын билдәләне, сөнки хөкүмәт ағзаларының һәр ҡайһыһында билдәле бер тормош һәм һөнәри тәжрибәһе бар. Радий Хәбиров һүҙҙәренсә, ул эшкә һәм халыҡҡа ҡарата миһырбанһыҙ мөнәсәбәт менән килешмәйәсәк.\n— Мин – романтик та, теоретик та түгел, мин – айыҡ аҡыллы сәйәсмән. Һеҙҙең менән дөйөм эш буйынса партнерҙарса һөйләшәм. Хөкүмәт ағзалары һәм муниципалитеттар башлыҡтары, тағы бер төркөм етәкселәр — бөтәһе бергә 200 кеше кешеләр үлмәһен, балалар мәктәпкә балта тотоп бармаһын өсөн яуаплы. Әгәр тейешенсә эшләргә әҙер булмаһағыҙ, кәңәшмәнән һуң башҡа нәмә менән шөғөлләнә алаһығыҙ, — тине Башҡортостан Башлығы вазифаһын ваҡытлыса башҡарыусы.\nТеги: Хәбиров, Башлыҡ, чиновниктар


Үткәнебеҙҙе бөгөнгөгә ялғап...\nМеңдәрсә йылдар һуҙымында Ағиҙел йылғаһы еребеҙҙе һуғарып, төйәгебеҙҙе йәнләндереп-йәмләндереп, кешеләрҙе кинәндереп, Кама менән Оло Иҙелде (Волганы) алҡындырып, Каспийҙы тулыландырып, ғәзиздәрҙән-ғәзиз Башҡортостаныбыҙҙы бар итешә. Әҙәбиәтебеҙ даръяһы «Ағиҙел»ебеҙгә бәйле лә шундай кимәлдә, шундай уҡ юғары стилдә һүҙ әйтергә мөмкин: рухиәт диңгеҙенә ул илткән шифалы дымды тереһыу тамсылары менән генә сағыштырып булыр ине. Үткән юлы – үҙе бер тарих, кисәгене, бөгөнгөнө художестволы сағылдырыуы иһә – камиллашҡандан-камиллаша барыусы ҡатмарлы әҙәби үҫеш баҫҡыстары.\n(2011 йылдың декабрендә «Марс-520»\nЙыһанға осоу күнекмәләре тамамланды)\nКисә генә Ергә аяҡ баҫтыҡ,\nБөгөн ултырабыҙ эйәрҙә.\nБеҙ әҙербеҙ йөктө тейәргә.\n“Күңелдә – янартау”\nАйҡала, сайҡала Ағиҙел буйында\nАҡ болот елкәнле баш ҡала.\nАлыҫтан саҡыра яҡтыға, яҡшыға\nБашҡортом үҙәге – аҡ ҡала.\nБер кемдән еңелмәҫ саф йәнле халҡы бар\nӨфөмдө һаҡларлыҡ, яҡларлыҡ.\nРәсәйҙең иң нурлы, йондоҙло ҡалаһы,\nДаны бар һәр кемгә маҡтарлыҡ.\nБер кем көҙҙө көтөп алмай,\nКөҙҙәр килә көттөрмәй.\nБыҫҡаҡ ямғыр аҫтарында\nХатта, ана, эт өрмәй.\nБарлыҡ донъя шыҡһыҙ ҡалған,\nАлда оҙон ҡыштар бар.\nЯрай әле, минең менән\nБында ҡалған ҡоштар бар.


Батырҙар бил һынай\nРәми Ғарипов исемендәге республика башҡорт гимназия-интернатында баш ҡаланың милли мәктәптәре уҡыусылары араһында көрәш турниры үтте. Келәмгә һигеҙ команда сыҡты, һәр береһендә 5-6 кеше.\nЯрышыусылар ауырлыҡ буйынса 45-тән -75 килограммға тиклем категорияларға бүленеп үҙ-ара көс һынашты. Турнир башлыса һәүәҫкәр спортсылар араһында үтеүенә ҡарамаҫтан, көрәш көсөргәнешле булды. Ярыштың ғәҙел үтеүен тәжрибәле судьялар тикшерҙе. Йәштәрҙә көрәшкә ҡыҙыҡһыныу бар, секцияларға йөрөүселәр кәмемәй, ти тренерҙар. Уҡыусылар араһында юғары уңыштарға өлгәшеүселәр ҙә байтаҡ.


“Башҡаларға ҡамасаулама” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Иман » “Башҡаларға ҡамасаулама”\nГәзит уҡыусыларыбыҙҙан килгән һорауҙарға дини китаптарға, диндарҙарҙың һүҙенә таянып яуап бирергә тырышабыҙ.\nБына Белореттан килгән бер хат:\n“Ауылда ирҙәр ҙә, ҡатын-ҡыҙ ҙа йома намаҙҙарына күпләп йыйылабыҙ. Әммә ошо кәйефте төшөргән күренеш аҙна һайын ҡабатлана: ауылдаштарыбыҙ араһынан бер ир (ул ошо мәсетте һалдырғайны) гел хөтбә башланғас ҡына килеп инә лә, йыйылған халыҡҡа иғтибар итмәгәндәй, иң алға үтеп ултыра. Тәкәбберлек бит был. Имам-хатип быға ҡаршы ризаһыҙлыҡ белдермәй”.\nМөхәммәт ғәләйһис-сәләмдең тап шундай күренешкә бәйле хәҙисе бар. Пәйғәмбәребеҙ йома вәғәзе һөйләгән мәлдә кемдер мәсеткә килеп инә лә, башҡаларҙы урынынан ҡуҙғата-ҡуҙғата үтеп, алға сыға. Ғибәҙәт тамамланғас, Мөхәммәт ғәләйһис-сәләм уға: “Башҡаларға ҡамасауланың, – тип дәғүә белдерә. – Шуны аңларға тейешһең: мосолмандарҙың маҙаһына тейгән кеше мине лә рәнйетә. Тимәк, бындай ғәҙәт Аллаһ Тәғәлә лә оҡшамай”. Ғөмүмән, Мөхәммәт ғәләйһис-сәләм мәсеттә ныҡлы тәртип һаҡлауҙы талап иткән, мосолмандарға хатта ки намаҙ ваҡытын көтөп ултырғанда ла бер-береһенә ҡамасауларға рөхсәт итмәгән. Тәүҙә килгәндәр – алдан, һуңғараҡ ҡалғандар арттан урын алған.\nИмам-хатип етешһеҙлек күргәндә өндәшмәй ҡалырға тейеш түгел. Ул, ғөмүмән, һәр яҡлап тәрбиә эше алып барырға бурыслы. Әгәр ҙә ки аранан кемдер һуңлап килә икән, улай ярамағанлығы тураһында әйтеп кенә ҡалмайынса, хөтбәләрҙең береһен тап шул темаға арнауы ла яҡшы буласаҡ.\nЙома һайын һөйләнелә торған бындай сығыштарҙа көнүҙәк мәсьәләләр күтәрелергә, улар халыҡты ҡыҙыҡһындырырға, ныҡлы һабаҡ бирергә тейеш.\nИмамдарҙың шуны гел хәтерендә тотоуы мөһим: әҙәм балалары мәсеткә ғибәҙәт ҡылыу менән бергә файҙалы, фәһемле, күңелде үҫтерерлек мәғлүмәт ишетергә теләп килә.\nӘгәр инде был кеше иман йортон һалдырғанына бәйле күңелендә тәкәбберлек тоя икән, бындай холоҡ мосолманға бөтөнләй хас түгел. Мәсет – Аллаһ Тәғәләнеке. Үҙеңде Раббыбыҙға тиң тотоу – иң ҙур гонаһтарҙың береһе.\nТотош уҡырға 737\nТотош уҡырға 745\nТотош уҡырға 1 316\nТотош уҡырға 941\nТотош уҡырға 1 005


«Ғәскәровсылар» Мәскәүҙә сығыш яһай // Йәмғиәт | новости башинформ.рф\n«Ғәскәровсылар» Мәскәүҙә сығыш яһай\n15:24, 20 ноября 2009 Йәмғиәт\nБашҡортостан Республикаһының Фәйзи Ғәскәров исемендәге Дәүләт академия халыҡ бейеүҙәре ансамбле бөгөн, 20 декабрҙә, Мәскәүҙә концерт бирә. Ансаблдең сығышы коллективтың 70 йыллығына тура килтерелде һәм Рәсәй ҡалалары буйлап гастроль турнеһы сиктәрендә үтә.\nХәбәр итеүебеҙсә, Башҡортостан бейеүселәре баш ҡаланың иң яҡшы сәхнәләренең береһендә, Мәскәү дәүләт филармонияһының Петр Чайковский исемендәге Концерт залында, сығыш яһаясаҡ. Байрам программаһына күп милләтле Башҡортостан һәм бөтә донъя мәҙәниәтен сағылдырыусы иң яҡшы номерҙар индерелде. Тамашасыларға Фәйзи Ғәскәров ҡуйған “Биҙрә менән боронғо бейеү”, “Тороҡтороусылар”, “Яҙғы ташҡын”, Хәшим Мостаевтың “Француз яулығы” кеүек популяр хореографик композициялар, шулай уҡ молдаван, татар, грек бейеүҙәре күрһәтеләсәк.\nӘммә был көндө беҙҙең артистар ғына сығыш яһамаясаҡ. Коллегаларын юбилей менән ҡотларға концертҡа Игорь Моисеев исемендәге Дәүләт академия халыҡ бейеүҙәре ансамбле, «Березка» Дәүләт хореографик ансамбле, шулай уҡ М.Е. Пятницкий исемендәге Дәүләт академия рус халыҡ хоры, А.В. Александров исемендәге Рәсәй Армияһы Академия йыр һәм бейеү ансамбле һәм башҡалар киләсәк.\nТығыҙ гастролдәр графигы «ғәскәровсы»ларға Рәсәй баш ҡалаһында оҙаҡ тотҡарланырға форсат бирмәйәсәк, 22 ноябрҙә үк ансамбль сығыштарын Ҡазанда көтәләр.


Өфөлә Шайморатов уйындары үтте | ГТРК «Башкортостан» — Новости Уфы и РБ\n19 февраля 2021 — 14:54 ГТРК «Башкортостан»\nЯрыштарҙа башҡаланың полилингваль мәктәптәре менән Рәми Ғарипов исемендәге гимназия-интернат уҡыусылары ҡатнашты. Тап ошо белем биреү учреждениеларында быйылғы уҡыу йылында шайморатов кластары асылғайны. Был мәктәптәрҙә шулай уҡ легендар комдив иҫтәлегенә арналған музей-кабинеттар ҡоролдо. Уҡыусыларҙың берҙәм кейеме ҡабул ителде, уҡыуҙа өлгәшкән уңыштары өсөн улар “Йәш шайморатовсы” билдәһе менән бүләкләнә. “Ҡышҡы шайморатов уйындары” беренсе тапҡыр ойошторолдо. Өс көн дауамында йәш шайморатовсылар интеллектуаль квест үтте, Бөйөк Ватан һуғышы тарихы буйынса белем кимәлен күрһәтте һәм көс, тиҙлек, йылдамлыҡта ярышты. Төп приз – Рәсәй геройы генерал-майор Миңлеғәли Шайморатов исемендәге күсмә кубок.


11 Декабрь 2010, 16:57\nБашҡорт халҡының арҙаҡлы улдарының береһе Әхмәтзәки Вәлиди Туған донъяға билдәле шәрҡиәтсе, тарихсы, ихтирамлы профессор булып танылды. Яҙмыш елдәре был шәхесте Башҡортостандан алыҫҡа алып китһә лә, йылдар үтеү менән уның исеме тарихҡа алтын хәрефтәр менән яҙылып, халҡына кире ҡайтты.\nӘхмәтзәки Вәлиди Туған, Стәрлетамаҡ өйәҙенең Көҙән ауылынан сыҡҡан ябай ауыл кешеһе, егерменсе быуат башындағы шанлы йылдарҙа башҡорт милли-азатлыҡ көрәше юлбашсыһы, философия докторы, Төркиәнең атаҡлы ғалимы, Германия университеттары профессоры, Манчестер университетының почетлы докторы кимәленә етте. Башҡорт, татар, төрөк, урыҫ теле менән бер рәттән, фарсы, ғәрәп, сығатай һәм башҡа көнсығыш телдәрен яҡшы белеүе менән күптәрҙе һоҡландыра.\nУның милли-азатлыҡ көрәше йүнәлешендәге эшмәкәрлеге һөҙөмтәһендә илдә федерацияға нигеҙ һалына. Вәлидиҙең хыялы үҙ аллы Башҡорт республикаһын төҙөү була.\nӘхмәтзәки Вәлиди Туған Германия, Австралия, Финляндияның да фәнни-ғилми ойошмалары ағзаһы була, Иран Мәғариф министрлығының беренсе дәрәжә алтын миҙалын яулай, Истанбул университеты янында Ислам тикшеренеүҙәр институтын етәкләй. Ул үҙенең тормошо һәм хеҙмәте тураһында ентекләп «Хәтирәләр» китабында яҙып ҡалдырған.\nБөйөк ғалимдың исемен мәңгеләштереү маҡсатында тыуған ауылы Көҙәндә (Ишембай районы) музей асылған, Өфөләге республика Милли китапханаһы, урам уның исемен йөрөтә. Төркиәлә Анкараның Кечиорен районында Әхмәтзәки Вәлиди Туған исемендәге парк бар, Санкт-Петербургта ла башҡорт улына таш һын ҡуйылған. Мәжит Ғафури исемендәге Башҡорт дәүләт академия драма театрында Нәжип Асанбаевтың «Әхмәтзәки Вәлиди Туған» драмаһы ла репертуарға индерелеп, Вәлидиҙең кисерештәрен, уңыштарын һәм көйөнөстәрен тетрәндергес итеп бәйән итә. 2010 йыл ғалимдың тыуыуына 120 йыл тулыу уңайынан ТӨРКСОЙ халыҡ-ара ойошмаһы тарафынан Әхмәтзәки Вәлиди Туған йылы тип иғлан ителде, төрлө илдәрҙә ошоға ярашлы саралар, конференциялар уҙғарылды.\n«...Хәҙер ҡулығыҙҙан килгән ҡәҙәр әһәмиәт бирә торған мәсьәләләрегеҙ шулдыр:\n– йәштәрҙең уҡыуы, уларҙан ғилем һәм техника белгестәрен әҙерләү менән шөғөлләнеү;\n– дин һәм телебеҙҙе һаҡлауға ғәйрәт сарыф итеү...\nБеҙҙең милләтебеҙ, аҡтамыр киҫәге кеүек, тупраҡ араһында бәләкәй генә үҫенте ҡалһа ла, яңынан терелеп бөтөн баҡсаға таралыр», – тип яҙған Әхмәтзәки Вәлиди илдән киткән саҡта арҡаҙаштарына. Ысынлап та, уның уй-ниәттәре, кәңәш-нәсихәттәре бөгөн дә актуаль, мөһим һәм уйландыра.\n(Ғалимдың тормошона һәм эшмәкәрлегенә арналған «түңәрәк өҫтәл» артында һөйләшеү хаҡында киләһе һанда уҡырһығыҙ).


Батырлыҡҡа тиң ғалимлыҡ\nЙылайыр районының Мәҡсүт ауылында ғалим, публицист, шағир, йәмәғәт эшмәкәре,Ҡазан дәүләт педагогия институты аспиранты Зәбихулла Ғәбделғәзим улы Исҡужинға стела асылды. Тантанала ғалимдың тормошон һәм ижадын өйрәнеүсе ғалим-әҙәрмәндәр, киң йәмәғәтселек ҡатнашты.\nЗәбихулла Исҡужин Йылайыр районы Мәҡсүт ауылында 1911 йылдың 3 ғинуарында донъяға килә. Ун ни бары 25 йәшкә тиклем генә йәшәй. Ваҡыт күҙлегенән ҡарағанда, бик ҡыҫҡа, әммә ижад киңлегенән баһалағанда, емешле һәм сағыу ғүмер. Заһир Исмәғилев исемендәге Өфө дәүләт сәнғәт институты доценты Гөлсәсәк Саламатова беренселәрҙән булып уның аҡ исемен халҡыбыҙға ҡайтарҙы. Филилогия фәндәре кандидатының Ҡазан ҡалаһы архивында эҙләнеүе Башҡортостаныбыҙға яңы ғалимды асты. Яҡташтары данлыҡлы шәхес хөрмәтенә ауылдың хәтер скверында стела урынлаштырырға ҡарар итә. Уны асыу хоҡуғы йәш ғалимә Гөлсәсәк Саламатоваға һәм ғалимдың туғаны Шәйехзада Исҡужинға тапшырылды. Тантанаға йыйылған халыҡ баҡылыҡҡа күскән ауылдаштарына һәм әҙәбиәт ғилеменә ҡайтарылған яңы кеше, Шәйехзада Бабич ижадын тәүгеләрҙән булып өйрәнеп, ғилми хеҙмәт яҙыусы яҡташы Зәбихулла Исҡужин рухына аят бағышланы.\nШағир, ғалим, публицист Зәбихулла Исҡужиндың исеме тыуған еренә ҡайтарылыуына туғандары ла ҙур тырышлыҡ һала. Шәйехзада Исҡужин Гөлсәсәк Саламатоваға иң беренсе булып уның ижадын өйрәнергә кәрәк тигән кәңәш бирә. Зәбихулла ағаһы тәҡдиме буйынса ҡушылғанан исем менән бай һәм ҡыҙыҡлы тормош юлы үткән уҙаман ғалим хаҡында иҫтәлектәре менән бүлеште.\nАртабан ғалимды иҫләү һәм ҡәҙерләү сараһы Мәҡсүт ауыл клубында дауам итте. Мәктәп уҡыусылары ауылдаштарының хаттарын уҡыны, шиғырҙарын яттан һөйләне. Баш һүҙ менән Гөлсәсәк Саламатова сығыш яһаны. Ул ғалимды юллап башта Ырымбурға бара, әммә унда шәхестең эҙҙәрен таба алмай. Юлдар Ҡазан ҡалаһына илтә.Ҡазанда ғалимә ҡосаҡ-ҡосаҡ архив материалдарына юлыға. Зәбихулла Исҡужиндың артист Йылайыр исемендә сығыш яһауын, Татарстан радиоһында башҡорт халыҡ йырҙары тарихы хаҡында егерменән ашыу тапшырыу әҙерләгәнен дә асыҡлай..\nБыл фотоһүрәттә йәш Зәбихулла менән Хөсәйен Әхмәтов. Арҙаҡлы композитор яҙмышында ла ғалим хәл иткес роль уйнаған. Уны ул физкультура техникумынан алып, Ҡазан музыка училищеһы директоры ҡарамағына алып барған. Өмөтлө йырсы ҙур комиссия йыйып, уҡырға ҡабул ителә. Зәбихулла Исҡужиндың тормош юлын һәм ижадын өйрәнеү бер көнлөк кенә эш түгел. Уны бер-нисә быуын ғалимдары өйрәнергә тейеш. Гөлсәсәк Саламатова Зәбихулла Исҡужиндың рухи мираҫын ентекле өйрәнеп киләсәктә китап сығарырға ниәтләнә.


Баш ҡаланың Еңеү паркы яңы техника менән тулыланды\nАсыҡ һауалағы музейҙа туғыҙ хәрби техниканан торған аллея барлыҡҡа килде. Экспонаттар араһында пехотаның хәрби машиналары, үҙйөрөшлө ҡоролмалар, гаубицалар һәм башҡа артиллерия ҡоралдары.\nПаркта урынлашҡан бар техника ла үткән быуат ҡоралы. Ләкин уларҙың барыһы ла төҙөк һәм теләгән ваҡытта һуғышҡа инә ала. Артиллерия ғәскәрҙәре «ветерандарын» Омск, Екатеринбург һәм башҡа ҡалалар янында урынлашҡан хәрби частәрҙән алғандар. Ҡала етәкселеге әйтеүенсә, был техника буласаҡ экспозицияның беренсе өлөшө генә. Киләсәктә паркта 55 хәрби техника ҡуйыласаҡ. Паркты яңы экспонаттар менән тулыландырыу кәрәклеген Еңеү көнөн билдәләгән мәлдә республика башлығы белдергәйне. Сөнки асыҡ һауалағы музей мемориаль әһәмиәтенән бигерәк йәштәрҙе илһөйәрлек рухында тәрбиәләү өсөн дә файҙалы.


Әбделмәмбәт мәктәбе (Ҡыпсаҡ)\nДуҫтар! Бөрйән районы Әбделмәмбәт ауылына, мәктәбенә ҡағылышы булған һәр кемде ошо төркөмдә көтәбеҙ. Яҙылығыҙ, уҡығыҙ, таратығыҙ!\nБашҡортостан Республикаһы Бөрйән муниципаль районы Әбделмәмбәт ауылыныӊ урта дөйөм белем биреү мәктәбе\nӘсәйҙәр байрамына арналған видео - конкурс\nБер еңеүсе класты тауыш биреү аша билдәләйәсәкбеҙ!\n22 ноябрь, 10.00 сәғәттә һөҙөмтәһе билдәле буласаҡ.\nҠайһы класс еңеүгә лайыҡ?\n2 класс · 57\n5 класс · 43\n6 класс · 21\n7 класс · 16\n8 класс · 10\n9 класс · 8\n10 класс · 40\n16 Nov at 6:56 am\nРадий Хәбиров хоккей майҙансыҡтары һәр ауылда булырға тейеш, тип яҙған үҙенең сәхифәһендә. Киләһе 2020 йылда Ҡыпсаҡ ауылында яңы заманса хоккей майҙансығы төҙөләсәк. Үткән ауыл халҡы йыйылышында был төҙөлөш өсөн "Реаль эштәр" аҡсаһын йүнәлтергә тип ҡарар сығарҙы.\nБөгөн беҙҙең мәктәптең башланғыс класс уҡыусылары өсөн ауыл мәҙәниәт йортонда "Аҡбуҙат", "Аманат" журналдары, "Йәншишмә" гәзите менән танышыу, баҫмаға яҙылыуҙы ойоштороу маҡсатында "Матбуғат һүҙе - үткер бысаҡ та, юлды күрһәткән маяҡ та" тип исемләнгән сара үтте. Уҡыусылар гәзит - журналдарҙың эстәлеге, ҡайҙан килеүе, кемдәр тарафынан сығарылыуы тураһында мәғлүмәт алдылар.\n"Аманат" балалар журналы\nЯңы йылға ни бары 45 көн ҡалды. Әйҙәгеҙ әле, ошо иң тылсымлы, иң яратҡан байрамыбыҙ тураһында шиғыр, инша, хикәйә, нәҫерҙәребеҙҙе, һүрәттәребеҙҙе, фотоһүрәттәребеҙҙе ебәрәйе әле. Уларҙың барыһы ла беҙҙең сайтта донъя күрә,Expand text… ә иң-иңдәре журнал биттәрендә лә баҫыласаҡ.\nШиғырҙарҙы "Башҡортостан беҙҙән башлана" шиғриәт бәйгеһенә ебәр https://vk.com/topic-41010454_35522213\nИнша, хикәйә, нәҫерҙәрҙе "Ижад ҡомары" сәсмә әҫәрҙәр бәйгеһенә https://vk.com/topic-41010454_39851508\nРәсемдәрҙе "Мин донъяны һүрәтләйем" конкурсына https://vk.com/topic-41010454_29746848\nФотоһүрәттәрҙе "Күҙ менән ҡаш араһында" фотоконкурсына https://vk.com/topic-41010454_29694409\nҺеҙҙән матур-матур эштәр көтәбеҙ, дуҫтар!